Метан машмашаси: нархни оширган «газ-заправка»ларга санкция қўлланилади\nЖорий йилнинг 16 ноябридан автомобилларга газ қуйиш компрессор станциялари орқали сотиладиган табиий газ нархининг оширилиши асоссиздир. Бу ҳақда Молия вазирлиги ахборот хизмати хабар тарқатди.\nМаълумки, жорий йилнинг 16 ноябридан бошлаб, автомобилларга газ қуйиш компрессор станциялари орқали сотилаётган табиий газ нархи 300-400 сўмга ошди (1700-1800 сўмдан 2000-2200 сўмгача).\nҚайд этилишича, 16 ноябргача автомобилларга газ қуйиш компрессор станцияларига газ бир кубометр учун 789,74 сўмдан сотилган (нарх табиий газ учун бир кубометрга 289,74 сўмлик улгуржи нарх ва бир кубометрга 500 сўмлик махсус инвестицион устама ҳақидан шакллантирилган).\n2018 йил 16 ноябрдан бошлаб, нарх бир кубометр учун 800 сўм миқдорида (ҚҚСни ҳисобга олган ҳолда) ўрнатилган, яъни аввал бир кубометрга 500 сўм даражасида белгиланган махсус инвестицион устама бекор қилинди ва табиий газни сотиш нархига киритилган.\nМолия вазирлиги автомобилларга газ қуйиш компрессор станциялари томонидан нархнинг 17 фоизга кўтарилиши асоссиз ҳамда агарда нархлар 2018 йил 15 ноябрдаги даражага туширилмаса, тегишли санкцияларни кўришга мажбур бўлади. Жумладан, транспорт воситалари учун бензин, дизель ёнилғиси ва газ истеъмоли учун солиқ ставкасини кўпайтириш орқали ноқонуний йўл билан олинаётган даромадларни олиб қўйиш таклифи берилади ёки бошқа фискал чоралар кўрилади.\nХабарда таъкидланишича, ҳозирги вақтда Давлат рақобат қўмитаси, «Ўздавнефтгазинспекция» ва давлат солиқ хизмати органларига қонунчиликда белгиланган тартибда ноҳалол рақобат фактларини аниқлаш мақсадида автомобилларга газ қуйиш компрессор станцияларида нархлар устидан қатъий назорат ўрнатиш бўйича топшириқ берилган.


Ўзбеклар ва туркманлар қадимдан ёнма-ён, ҳамжиҳат яшаб келган. Хива хонлиги даврида туркманлар учун қишлоқлар, уй-жойлар барпо этилган. Урганч туманидаги “Улли ҳовли” мажмуаси ана шундай тарихий обидалардан биридир.\nЎн еттинчи асрда қурилган мажмуада қадимий ҳовлилар, туркман маданиятига оид осори-атиқалар, уларни ўраб турган қўрғон сақланиб қолган.\nПрезидент Шавкат Мирзиёев ташаббуси билан бу ерда таъмирлаш ва ободонлаштириш ишлари амалга оширилди. Йигирма ўринли мехмонхона қурилди. Туркман ўтовлари ўрнатилди. Сайёҳлик ва зиёрат туризми учун барча шароит яратилди.\nЎзбекистон ва Туркманистон Президентлари “Улли ҳовли”ни томоша қилди. Бу ҳақда давлатимиз раҳбари Матбуот хизмати хабар берди.\nШу ерда ўзбек ва туркман мумтоз қўшиқларидан намуналар ижро этилди.


Қолган умрим – эзгуликка бахшида… - Hidoyat.uz\nАсосий саҳифа Мақолалар Қолган умрим – эзгуликка бахшида…\nЧоп этилди Sentabr 9, 2019 Қолган умрим – эзгуликка бахшида…da fikr bildirishni o'chirish\nОзодликдан маҳрум этиш жазосини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган кишилар афв этилиб, жамиятимизда муносиб ўрин топиши учун кўмак бериб келинмоқда.\nМуҳтарам Юртбошимизнинг афв этиш тўғрисидаги фармони билан оиласи бағрига қайтган шайхонтоҳурлик отахон ўтмиши ҳақида бундай сўзлаб берди: “Ота касб – устачилик орқали оила тебратар, рўзғордаги кам-кўстни уловимда киракашлик қилиб тўлдирардим. Турмушим шу зайлда ўтарди. Бу ҳолат бир киши билан танишгунимча давом этди. Кутилмаган “дўст”нинг ғамхўрлиги сабаб тезда яқин қадр донга айландик. У менинг диний билимим етарли эмаслиги, илм ўрга нишим кераклиги, бунинг учун ҳар қандай ёрдамга тайёрлигини айтарди. Давомий насиҳатлардан сўнг у берган китобларни ўқидим.\nУнинг тавсияси билан “Ҳалқа” деб номланган ҳафталик, сўнгра ойлик катта йиғинларга ҳам қатнаша бошладим. Шу тариқа дунёга бошқача назар билан қарайдиган бўлдим. Учрашувларнинг бирида мени “Ҳизбут таҳрир” оқимига аъзо қилишди. Кейин эса тарафдорлар йиғиб, дарс ўтишим кераклигини айтишди. Баъзида гуруҳ нинг айрим аъзолари қўлга тушиб қолар, бундай пайт ишни бироз тўхтатиб турардик. Мендаги ўзгаришни сезган яқинларим тўғри йўлга қайтаришга ҳаракат қилишди. Аммо уларнинг гап-сўзи қулоғимга кирмас, баъзида кўнглимда уйғонган қўрқув ва иштибоҳлар йиғинлардаги таъсирли даъватлардан сўнг йўқоларди…\n2005 йил февраль ойида бир хонадонда устачилик қилаётганимда ички ишлар идораси ходимлари мени олиб кетишди. Айбимга иқрор бўлдим. Узоқ йилга озодликдан маҳрум этилганим тўғрисидаги суд ҳукми ўқилганида яқинларимнинг кўзларига қаролмадим. Нафақат ўзим, балки бутун оилам шаънини топтаганимни билдим, аммо кеч бўлган эди…\nЖазони ижро этиш муассасасидаги кутубхонада соф Ислом динига оид китобларни ўқиб чиқдим. Маънавий-маърифий тадбирларда доимий қатнашиб бордим. Натижада қилган хатойимни тушуниб етдим…\nАлҳамдулиллаҳ, жазо муддатим тугамасдан оилам бағрига қайт дим. Бунинг учун ҳукуматимиздан миннатдорман. Ҳозир яқинларим даврасида, фарзандларим қуршовида\nкексалик гаштини суряпман. Қолган умримда кучғайратимни халқимиз ишончини оқлашга, фақат яхшилик қилишга, набираларимнинг тарбиясига бағишлайман, иншоаллоҳ”.\nБу – бир кишининг бошидан ўтказганлари. Суҳбатдошимиз каби кўплаб юртдошларимиз ўз оиласи бағрига қайтди…\n– 2018 йил турли ёт оқим ғояларига алданиб қолган 270 нафар ҳамшаҳаримиз афв этилди, – дейди Тошкент шаҳридаги «Собитхон ҳожи» жоме масжиди имом-хатиби Эргашали домла Рустамов.\n– Уларнинг оилавий муҳи тини ўрганиш, жамиятимизга мослашишига кўмак бериш мақсадида мутасадди ташкилотлар вакиллари билан бирга “Йўл харитаси” асосида доимий профилактика тадбирларини олиб боряпмиз. Ҳозир уларнинг 246 нафари соғлом турмуш тарзини йўлга қўйди. Жумладан, 213 нафари ишга жой лаштирилди, 13 нафари касб-ҳунар ўрганишга йўналтирилди, 20 кишининг пенсияга чиқишига кўмаклашилди. Одамларга аралашиб кетиши қийин кечаётган шахсларга малакали имом-хатиб, маҳалла фаоллари ва руҳиятшунослар бириктирилиб, улар билан тарғибот-тушунтириш ишлари олиб бориляпти. Ўтказилаётган суҳбатларда афв этилган кишилар қилган хатолари учун қаттиқ пушаймонлигини билдиряпти.\n– Динимиз таълимотларида афв мақталган фазилат ҳисобланади, – дейди Чилонзор туманидаги “Новза” жоме масжиди имом-хатиби Жалолиддин Ҳамроқулов. – Аллоҳ таоло мўмин-мусулмон бандаларини ушбу сифат билан зийнатланишга буюради: “Афвни (қабул қилиб) олинг, яхшиликка буюринг, жоҳиллардан эса юз ўгиринг!” (Аъроф сураси, 199-оят). Ушбу оят нозил бўлганда Пайғамбаримиз Муҳаммад соллаллоҳу алайҳи ва саллам Жаброил алайҳиссаломдан уни шарҳлаб беришни сўраганлар. У зот алайҳиссалом: “Аллоҳ таоло зулм қилган кишини афв этинг, бермаган кишига беринг, сиздан узилиб кетган кишига яқин бўлинг, деб буюрмоқда”, деганлар (Имом Табарий тафсири).\nу олижаноб сифатларга эга бўлган киши бу дунёда инсонларнинг меҳр-муҳаббати, олқиши ва мақтовига сазовор бўлади, турли ё монликлардан сақланади. Охиратда эса улуғ неъмат – жаннатга ва Раббимизнинг розилигига эришади. Аллоҳ таоло барчамизни афв қилиш фазилати ва одоби билан сийласин.


ЎзА - Чоштепа – азим Тошкентнинг янги турар жой массиви\nЧоштепа – азим Тошкентнинг янги турар жой массиви\nАждодларимиз қадимдан яхши бир удумга риоя қилишган: кенг ва мустаҳкам уй қуриш, комил фарзандлар тарбиялаш, баҳаво иқлим-шароити яратадиган мирза ва бақа тераклар экиш ва албатта, мевали дарахтлар ўстириб – боғ-роғлар барпо қилишни ўзлари учун ҳам қарз, ҳам фарз деб ҳисоблашган.\nТўғри, қишлоқ жойда қариндош уруғлари ёрдамида ҳашар йўли билан 3-4 хонали уй қуриш ҳар бир инсоннинг қўлидан келиши мумкиндир. Лекин, Тошкентдек азим шаҳар шароитида кўп қаватли, лифтли, газли, иссиқ-совуқ сувли, канализацияси ва бошқа қулайликларга эга бўлган кўп қаватли уйларни қуриш, бутун бир янги турар жой массивларини гузарлари билан барпо этиш фақат йирик ихтисослашган қурилиш ташкилотларининг ихтиёридаги ишдир.\nМана икки йилдан буён нафақат Тошкентни, балки бутун Ўзбекистонни катта қурилиш майдонига қиёс қилгинг келади. Қарийб барча шаҳар, гузар ва қишлоқларда кундузини қўя турайлигу, кечалари ҳам чироғини ёқиб, қўнғироқчаларини чалиб ишлаётган кўтарма кранлар, қум, шағал, айланиб турадиган бетон машиналарида тайёр иссиқ суюқ цемент ташиётган юк машиналари кўзга ташланади. Катта кўприклар, ер ости ва ер усти метро станциялари, обод шаҳар ва қишлоқлар барпо этилмоқда, илгари қурилганлари эса янги талаб, стандарт, эстетик дид билан қайтадан таъмирланмоқда. Амалга оширилаётган барча бунёдкорлик ишларининг орасида аҳоли истиқомат қиладиган янги турар жой бинолари қурилиши бугунги кунда алоҳида аҳамиятга эгадир.\nХХI аср Шарқ мегаполиси, аҳолиси 3 миллиондан ортиб бораётган пойтахтимизда сўнгги чорак асрда уй-жой қурилиши анча орқада қолган, уйга муҳтож бўлганлар сони тобора ортиб бораётган эди. Европа (27-28 давлат), Россия, Шимолий Америка, Австралия, Канада каби давлатларда маҳаллий аҳолининг сони жиддий қисқариб бориши кузатилаётган бир пайтда, Аллоҳга минг қатла шукрлар бўлсинки, фарзанд кўриш, янги авлоднинг дунёга келиши бизда яхши. Об-ҳавонинг қулай ёки ноқулай келиши, иқтисодий, молиявий инқирозларга қарамай, жаҳон статистика маълумотининг кўрсаткичлари бўйича, узоқ йиллардан буён энг серфарзанд халқ бўлиб келмоқдамиз.\nМаълумки, диёримизда ҳар 15-20 йилда алоҳида уй-жой талаб қиладиган янги авлод дунёга келаяпти. Шу сабабли арзон нархда турар жой биноларини кенг кўламда ва жадал суръатлар билан қуришни давр, вазият талаб қилмоқда. Шукрлар бўлсинки, вақт келди, давр келди ва ана шундай қилина бошланди ҳам. Бугун биргина пойтахтимизнинг ҳар бир туманида 20 тадан, жами 200 дан ортиқ 7 ва 9 қаватли, кўп хонадонли уй-жой қурилмоқда. Марказий осиёликларда бир гап бор: қозоқ бойиса хотин олади, ўзбек бойиса том (уй) солади, дейди улар. Шунча уйлар, корхоналар, идоралар, “мегапланет”лар, офис бинолари, маданий-маиший муассасалар, кўприклар, ер ости, ер усти метролари қурилаётган экан бой бўлаётганимиз рост бўлсин. Бунда, айниқса, давлатимиз раҳбарининг 2016 йил 22 ноябрдаги “2017-2021 йилларда шаҳарларда арзон кўп квартирали уй-жойлар қуриш ва реконструкция қилиш дастурини амалга оширишга доир чора-тадбирлар тўғрисида”ги қарори жуда қўл келаяпти.\nЭзгу орзу ният, буюртмачи, қурувчиларимизнинг астойдил ва изчил хатти-ҳаракатлари натижасида пойтахтимизнинг Сергели туманида қисқа вақт ичида бутун бошли янги турур жой массивлари қад кўтара бошлади.\nТошкент шаҳар Сергели туманининг Чоштепа маҳалласи... Бу янги турар жой массивида 66 та 7 қаватли уйлар барпо этилмоқда. Бунинг учун Чоштепа маҳалласида 27 гектар ер ер ажратилди. Қурилиш ишлари 2018 йилнинг август ойида бошланган бўлса беш ой ўтар-ўтмас шу йилнинг 21 декабрь куни қурувчилар дастлабки, битта эмас, иккита ҳам эмас, бир йўла 21 та 56 хонадонли (квартирали) янги уйни, 2019 йилнинг апрель ойга эса яна 14 та 7 қаватли уйни фойдаланишга топширди. Уйлар бир, икки ва уч хоналик хонадонлардан ташкил топган. Биноларнинг 9 баллик зилзилагача чидамлилиги таъминланган. Ҳар бир 6 комплекс (бино) орасида болалар ўйингоҳи жойлашган бўлиб, уларда турли хил аттракционлар, спорт майдончалари, очиқ майдонларга чимлар бостирилиб, катталар дам олиши учун ўтирғич – скамейкалар ўрнатилган. Шуниси алоҳида диққатга сазоворки, бу турур жой массиви баҳаво, майин шабада эсиб турадиган шаҳар билан қишлоқ чегарасида қад кўтараяпти.\nЯнги уй-жойларнинг дастлабкиларини фойдаланишга топшириш маросимига Президентимизнинг ўзи ташриф буюриб, қурувчиларнинг бу ажойиб муваффақиятлари, самарали меҳнати, шижоати учун чуқур миннатдорлик билдирди.\nЧоштепа массивидаги уйлар инглизчадан таржима қилганда “Оқ шаҳар” маъносини берувчи “White City Construction” масъулияти чекланган жамиятнинг азамат қурувчилари томонидан амалга оширилмоқда. Буюртмачи – Тошкент шаҳар ҳокимияти. Ҳозир массивдаги қолган яна 31 та турар жой биноларининг қурилиши ҳам ниҳоясига етай деб қолди. Бинолардаги хонадонларни газ, сув билан таъминлаш, сантехника асбоб-ускуналарини ўрнатиш, хоналарни пардозлаш, трансформаторларни шаҳар электр тармоғига улаш каби ишлар амалга оширилмоқда.\n– Бир неча ой мобайнида уларни сифатли қилиб тугатамиз, – деди биз билан бўлган суҳбатда “White City Construction” МЧЖ жамияти раҳбарининг умумий масалалар бўйича биринчи ўринбосари Рустам Азизов.\nКичик таққослаш. 1966 йилги даҳшатли Тошкент зилзиласидан кейин бир йил ўтар-ўтмас пойтахтнинг йўлдош Сергели шаҳарчасига асос солинган эди. Шунда бу ерга зилзила эпицентри – Қошғар маҳалласидан келган бир қанча оила Россиядан келтирилган ёғоч уйларга жойлаштирилган эди. Ҳозир бу пастқам ёғоч уйлар эски Сирғали маҳалласидаги баланд дарахтлар ортидан кўринмай ҳам қолди. Лекин Янги Сергели – Чоштепа маҳалласида янги кўп қаватли, барча қулайликларга эга бўлган, баланд, ёруғ турар жой бинолари қад кўтармоқда.\nАйтиш лозим, сўнгги йилларда Сергели кенгайди ва Тошкент шаҳрининг энг катта туманларидан бирига айланди. Ҳозир бу ерда 12 та йирик, 300 та катта-кичик саноат корхонаси, автомобиль бозори, 1700 дан ортиқ микрофирма, коллеж, лицей, мактаб, поликлиника, савдо, маиший, илмий-маърифий, мактаб ва мактабгача таълим муассасалари фаолият кўрсатмоқда. Йилдан-йилга аҳоли сони кўпаймоқда. Тошкентдек азим шаҳарнинг кенгайиши, саноат корхоналарининг дала ерларига бостириб келиши натижасида илгари қулупной, сабзавот, полиз маҳсулотлари етиштирган ерли аҳоли: деҳқон-фермер хўжаликлари, боғбонлар – чоштепаликларда уй-жой муаммоларини келтириб чиқарди.\nМасалани жойида ҳал қилиш учун Сергели туманига икки марта давлатимиз раҳбарининг ўзи ташриф буюрди. Пировардида бу ерда барча инфратузилма объектлари: боғча, мактаб, поликлиника, дорихона, савдо шохобчалари бўлган янги турар жой массивини қуришга қарор қилинди. Шаҳар марказидан бироз бўлса ҳам узоқлиги эътиборга олиниб Сергелига янги транспорт тури – ер усти метроси (станцияси билан) қурилиши мақсадга мувофиқ деб топилди.\nЧоштепада қурилиши режалаштирилган яна 30 дан ортиқ бинолар шу йил охирига қадар қад кўтариб, жами 3 минг 696 хонадон, янги 2020 йилни барча қулайликларга эга бўлган янги уйларда кутиб олади.\nЭгалари кўчиб кирган уйларни ҳам кириб кўрдик. Хонадонларнинг киравериши, йўлаги, ошхона, ётоқхона, ванна хонаси, қўйингки, барча хоналари, лойиҳачиларга раҳмат, жуда қулай жойлашган, шифти баланд, хоналар кенг, пол паркет бўлмаса ҳам, шунга ўхшаш махсус таркет билан қопланган. Трубаларда газ, кранларда сув, газ-плита конфорларида “зангори олов” ёниб турибди.\nСавоблигини айтмай қўя турайлигу, лекин Чоштепа маҳалласини бунёд этаётган қурувчиларнинг ақлбовар қилмайдиган суръати, шижоати, ишининг сифатини эътироф этмаслик инсофдан бўлмас. Қани энди ҳамма уйларнинг қурилиши ҳам шундай суръату сифат билан барпо этилса. Айтиш лозимки, маълум бир ҳажмдаги ишни бажариш учун ажратилган вақт қанчалик тиғиз бўлиб, ишнинг кўлами қанчалик кенг бўлса унинг камчиликлари ҳам шунчалик кўп бўлади, деган гап, йўл қўйилган камчиликларга кўникиш бор. Бу нотўғри, вақт, давр, ишга бўлган талаб ўзгармоқда, маълум ҳажмдаги ишни бажаришга бериладиган вақт илмий асосланиши, иш сифатли ва қурилиш материаллари илгаридан қабул қилинган стандарт ўлчовларига жавоб бериши лозим. Пировардида эса, қурувчи бажарган ишнинг ҳажми ва сифатига яраша меҳнат ҳақи, суръат ва сифат учун мукофот пулини олиши керак. Буларни барчасининг тагида эса ҳар бир инсоннинг, мутахассиснинг, иш берувчининг поклиги, одиллиги, виждони ётади. Чоштепада қурувчи, буюртмачи, лойиҳачиларга ана шу хислатлар қўл келган бўлса не ажаб.\nИнсонни ҳайрон қолдирадиган томони шундаки, беш, боринг саккиз ойда 35 та етти қаватли уй қурилди. Ана шу муддатда хонадон эгалари бутун кўчи билан янги уйларга кўчиб киришди. Йиллаб тўхтаб қолган “долгострой”ларни кўриб, ҳа, қурса бўлар эканку, деган хаёлга борасан киши.\nЧоштепадаги кўп қаватли турур жой бинолари янги технология асосида барпо этилмоқда. Бу ерда Ўзбекистонда биринчи бор турар жой биноларининг ташқи тўрт томони прессланган базальт плиталари билан қопланган. Ҳарорати ёзда 45-50 даражагача чиқиб кетаётган Ўзбекистон шароитида бундай уй-жойлар қурилиши ниҳоятда катта аҳамиятга эга. Муҳими, мамлакатимизда иссиқ-совуқдан ҳимоя қиладиган янги девор панеллари ишлаб чиқарила бошланди. Базальт номи билан юритилаётган тоғ жинси нафақат иссиқ-совуқни, буларга қўшимча равишда яна шовқинни ҳам ўтказмас экан. Йилига 8-9 ой мобайнида офтоб остида, қиш қисқа бўлса ҳам сезиларли даражада совуқ бўладиган Ўзбекистоннинг кескин континентал иқлимида ана шундай уйларнинг қурилиши кишини хурсанд қилади.\nАйтгандек, мазкур қурилиш лойиҳаси доирасида хорижий қурилиш компанияларининг инновацион технологияларини кенг қўллаш амалиёти ҳам йўлга қўйилган. Жумладан, Туркиянинг “Uzguven Mimarlik” қурилиш компанияси Чоштепа мавзесида қад кўтараётган турар жой мажмуасида бевосита иштирок этмоқда.\nБундай уйлар сибирь совуғида ёки экватор иссиғида ҳам хонадонларда бир меъёрдаги инсон учун маъқул бўлган иқлим шароитини таъминлаб туради.\nЯна бир янгилик. Янги уйларни қишда иситиш учун илгаригидек бутун бир турар жой даҳасига мўлжалланган марказий иситиш тармоғини қуришдан воз кечилди. Қозонхонадан километрлаб чўзиладиган ҳар бир уйга иссиқ сув етказиб беришда қанчадан-қанча ер кавлашу, трубалару, ишчи кучи сарфланар, сув, иссиқлик ва электр энергияси исроф бўлар эди. Чоштепадаги хонадонларнинг ҳар бири газда ишлайдиган 70х40х15 сантиметр ҳажмдаги қулай индивидуал иситиш мосламаси билан таъминланган. Ҳар бир хонадоннинг ошхонаси деворида ана шундай алоҳида иситиш мосламалари ишлаб турибди. Ювиниш учун ваннага, идиш-товоқ ювиш учун ошхонага иссиқ сув хонадоннинг ўзида ўрнатилган ана шу янги мослама орқали етказиб берилади. Бу тизимни бошқариш ҳам мураккаб эмас, ишлашини бир марта кўриб олган уй бекаси уни осонгина бошқара олади.\nИндивидуал сув иситадиган ўчоқ (котёл)нинг ҳар бир хонадонда алоҳида бўлиши жуда қулай. Биринчидан ёққан гази, сарфлаган суви, ишлатган электр энергияси шундоққина кўзининг олдида кўриниб туради. Бу эса сув, газ ва энергия ресурсларидан унумли, тежаб-тергаб фойдаланиш имконини беради. Муҳими, тез совуқ тушиб қолган куз ойларида “Иситиш мавсуми қачон бошланар экан, совуққа қотиб шамоллаб қолаяпмиз-ку?” ёки “Бу қанақаси ўзи қуёш чиқиб ҳаммаёқ қизиб ётибдику, нега улар “отопление”ни ўчиришмайди”, деб ўтирмасдан, истаган пайтида иситиш тизимини ёқиб уйни маъқул ҳароратда тутиши ёки кун исиб кетган пайтларда иситгични ўчириб, газни, электр қувватини тежаши, оила бюджетини тергаб ишлатиши мумкин.\nЯкунида шуни айтмоқчимизки, Чоштепа турар жой массивига ер усти метро линияси яқинлашиб қолди, метро ишга тушгач чоштепаликлар учун пойтахт маркази ҳам бир қадам бўлиб қолади.


10:40 / 02.06.2017\nРоссия президенти Владимир Путин америкалик режиссёр Оливер Стоунга берган интервьюсида айтиб ўтдики, у Америка махсус хизматлари собиқ ходими Эдвард Сноуденни хоин деб ҳисобламайди. Суҳбатдан парчалар Hollywood Reporter журналида босилган.\n«Бу гап тўғри эмас. Сноуден — хоин эмас. Унинг ҳаракати ўз мамлакати манфаатларига хиёнат эмас, у бошқа бир давлатга ўз халқига зарар етказувчи маълумотларни етказгани йўқ. У нима қилган бўлса, барчасини ошкора амалга оширди», — деган Путин.\nШу билан бирга Россия президенти Сноуденнинг ҳаракатларини оқламаслигини билдирган. Шу билан бирга у Миллий хавфсизлик агентлиги мамлакат фуқаролари ортидан бу даражада кузатув олиб бормаслиги керак бўлгани ҳақида гапириб, ўз навбатида Сноуден бу маълумотларни ошкор этиши ҳам тўғри бўлмаганини қайд этган.\n«Агар унга бу ишда нимадир ёқмаса, ишдан бўшаб кетиши керак эди. Аммо у қарши юриш қилди. Бу эса унинг ҳуқуқи. Мендан унинг ҳаракати тўғри ёки нотўғри бўлгани ҳақидаги фикримни сўрасангиз, айтаман: йўқ, нотўғри», — деган Путин.\nПутин шунингдек, ўзининг КГБдан бўшаши воқеаси ҳақида эслаб ўтган. Унинг сўзларига кўра, у ўшанда давлат тўнтаришини маъқулламаганди.\nБундан ташқари, Путин Россия махсус хизматларига мақтов сўзлари йўллаган ва улар фақат қонун доирасида иш олиб боришини эътироф этган. Унинг сўзларига кўра, иттифоқчи давлатларни кузатишни йўлга қўйиш ўзаро ишончга путур етказади, шу билан биргаликда мамлакат хавфсизлигига зарар етади.\nПутин интервьюсида ўз соқчиларига ишонишини ҳам айтиб ўтган.\nРежиссёр Путинга нисбатан 5 марта суиқасд қилишга уринишганидан хабардорлигини айтган. «Аммо бу Фидель Кастрога уюштирилган суиқасдлар каби кўп эмас. Менимча, унга 50 мартача суиқасд қилишган», — деган Стоун.\nПутин эса бунга жавобан Кастро билан суиқасд мавзусида суҳбатлашганини айтди. Россия президенти сўзларига кўра, Куба собиқ раҳбари унга «доим ўз хавфсизлиги билан шахсан шуғуллангани учун» тирик эканини айтган.\n«Мен ўз ишимни қиламан. Хавфсизлик ходимлари эса ўз ишини қилади, ва ҳозиргача улар буни анча муваффақиятли амалга ошириб келмоқда», — дея қайд этган Путин ўз соқчиларига ишонишини таъкидлаган.\nСуҳбатнинг тўлиқ версияси фильм кўринишида 12—15 июнь кунлари Showtime телеканали орқали намойиш этилади.\nСтоун 2016 йилда «Оловдаги Украина» фильмига продюсерлик қилган. Фильмда у Россия президенти Владимир Путиндан ва Украинанинг собиқ президенти Виктор Януковичдан интервью олган.\nФильмда Путиннинг Россия Федерацияси президентлигига келган 2000 йилдан бошлаб дунёда бўлаётган воқеаларга муносабати акс этган.\nВладимир Путин Оливер Стоун Эдвард Сноуден


АЁЛ ЎЗ ЖОНИГА ҚАСД ҚИЛСА... - Баҳоуддин Нақшбанд ёдгорлик мажмуаси маркази\nАЁЛ ЎЗ ЖОНИГА ҚАСД ҚИЛСА...\n29 сентябр 2021 й.\n267 марта ўқилди.\nБиз маҳалла фаоллари билан ҳар бир хонадоннинг яхши-ёмон кунларига кириб борамиз. Яқинда таъзия бўлган бир хонадонга кирдик. Мархума 36 ёшли аёл. Бир ўғил, бир қиз фарзандларнинг онаси, ёш оиланинг бекаси, ўз жонига қасд қилибди. Мотамсаро она, жонсиз ҳайкалдек қотиб сукутда, олдида марҳуманинг икки боласи ўтирибти. У болаларнинг пешонасига эса ўз жонига қасд қилган аёлнинг фарзанди деган тамға босилган. Уларга қараб, онаизорнинг кўзларидан шашқатор ёшлар оқмоқда.\nАллоҳ унга шундай буюк она деган номни насиб этган эди. Минг афсус, арзимас сабаблар туфайли сабрсизлик қилиб шайтон васвасасига учдими? Бир лаҳзада ўтиб кетувчи, хаёлларини бир онга чалғитиб қўйган шайтони лаинга бўйсундими? Афсус ...\nУнинг оналик бурчи, маъсулияти қаерда қолди! Ўша ипни бўйнига илаётган маҳалда бу иш гуноҳи азим эканини ўйламадими? Аллоҳнинг берган буюк фарзанд неъмати олдидаги қарздорлигини ҳис қилмадими? Ҳадиси қудсийда: “Бандам (мен унинг жонини олишимдан аввал, ўзини-ўзи ўлдириб) шошилди шунинг учун унга жаннатимни ҳаром қилдим.” (Муттафақун алайҳ ) дейилган.\nБу дунёда ўз жонига қасд қилган банда иккинчи дунёдаги раҳмат ва мағфиратдан ҳам умидини узди. Аллоҳ таоло: “Шунингдек, ўзларингизни (бир-бирингизни ноҳақ) ўлдирманг!” (Нисо сураси, 29-оят) дея амр этган. Онда-сонда ёш, ўн гулидан бир гули очилмаган ўқувчи қизларимизнинг ҳам ўз жонига қасд қилганини гувоҳи бўлиб қоламиз, ҳатто ота–онаси янги кийим олиб бермаганлиги сабабли ўз жонига қасд қилса-я ! Яна бу қиз иймонли, эътиқодли тақводор эди деган сўзларни эшитамиз. Биз аёллар қизларга нима бўляпти? Қаерда хато қиляпмиз? Бола дунёга келмасдан олдин боламга деб мол давлат йиғамиз-у унинг тарбиясига лоқайд бўлиб сабрли, муслима қилиб тарбия қила олмаяпмизми? Ҳаром-ҳалол, гуноҳ-савобни ўргатишга вақтимиз йўқми? Соатлаб экран қаршисида ўтириб сериал кўрамиз - у , қизларимиз тарбиясига эса лоқайдмиз. Қизларимизга ҳаётнинг оғир енгилини, паст-баланди борлигини, паст баландликлардан чиройли сабр билан ўтиш кераклигини ҳар бир ота-она фарзандига тушунтириб ҳаётга, оилага тайёрлаши керак, биз отинойилар ҳам маъсулиятни сезган ҳолда ҳар бир ўтқизилаётган тадбирларда диний маросимларда аёлларимиз, ёшларимизга ўз жонига қасд қилишнинг улкан гуноҳ эканлигини оятлар, ҳадислар асосида тушунтириб ўтишимиз жойиз деб ўйлайман. Биз ҳам ёш бўлганмиз, мактабга борганмиз, бир оилада ўнтагача фарзанд бўлган. Бир-биримизни кийимимизни кийиб катта бўлганмиз. 68-70 йиллар ота-онамиз бозордан мато олиб сумка тикиб берар, ўша сумкага китоб дафтарларни солиб мактабга қатнар, тушликка эса бир парча нон солиб борар эдик. Бундан 4-5 йил олдин диний маросим ўтқазиш учун Ғиждувон тумани Оғари қишлоғида бўлдим, шунда ёши кекса онахонлар ўз ҳаётларидан сўзлаб бердилар. Ёшликларида оналари эрта сахар уйғотиб далага юборар, у ердан ўсимлик илдизларини йиғиб келиб овқат қилиб еганларини эслаб кўзларига ёш олдилар, шундай қийинчилик даврларида ҳам ўз жонига қаст қилиш йўқлигини айтиб, юртимизнинг тўкин сочинлигига тинчлигига шукроналар келтирган эдилар. Ҳозирчи? Баъзи ўқувчи қизларимизнинг қўл телефони, сумкаси, киядиган кийим-кечаги энг сўнги русумда. Қизларимизнинг ҳамма истаг-хохишларини амалга ошириб, хато қилмаяпмизми? Эрта бошқа бир оилага келин бўлиб тушган қиз озгина қийинчиликка, бўлар бўлмас арзимас гап сўзларга чидамай ўз жонига қасд қилмаяптимикан!\n“Ҳақиқатан, инсонни (дин ва дунё ишларида меҳнат ва) машаққатда (бўлиш учун) яратдик” (Балад сураси, 4-оят), дея амр этган Аллоҳ. “Ҳар бир жон ўлимнинг тотувчисидир. Биз сизларнинг ёмонлик билан ҳам яхшилик билан ҳам синаб, имтихон қилурмиз. (Кейин) Бизнинг ҳузуримизгагина қайтарилурсиз”, (Анбиё сураси, 35-оят) деб марҳамат қилинади Қурьони каримда. Демак, барча машаққатларимиз биз учун синов эканини ҳар вақт эсда тутишиимз керак. Сабр ва шукурни унутмасак, ҳаёт синовларидан сабр ва чидам билан ўтиб олсак, Ин ша Аллоҳ, Жаннатга етмоғимиз ваъда қилинган. Набиий соллаллоҳу алайҳи васаллам дедилар: “Ким тоғдан ташлаб ўзини ўзи ўлдирса, у жаханнам оташида абадулабад ўзини тоғдан ташлаб туради. Ким захар ичиб ўзини ўзи ўлдирган бўлса у захарини тутган ҳолида жаҳаннам оташида абадий захар ичиб туради. Ким ўзини темир тиғ билан ўлдирган бўлса у темирни қўлида тутган ҳолда жаҳаннам оловида абадулабад ўша темирни қорнига санчиб туради.” (Муттафақун алайҳ). Хулоса ўрнида шуни айтмоқчиман, азиз мухтарама, муниса, мехрибон опа-сингилларим, гўзал қизларим, ҳар биримиз Аллоҳнинг берган неъматларига шукронада бўлиб, берган қийинчиликларига чиройли сабрли бўлиб, Аллоҳ берган азиз умримизнинг қадрига етиб, уни эзгуликларга сарфлайлик. Боқий дунёга - Яратган ҳузурига ёруғ юз билан борайлик. Ўз жонига қасд қилиб, жаннатдан махрум бўлиб, дўзахда абадулабад қолишдан Аллохдан панох сўраймиз. Амин!\nВобкент туман бош отинойиси Назира Ҳамроева


27 май 2022, Тошкент вақти: 02:10\nПутин 24 февраль куни «махсус ҳарбий операция» ҳақида эълон қилган нутқида агар ғарб аралашадиган бўлса, бунга жавобан ядро қуроли ишга солиниши мумкинлиги ҳақида билвосита, аммо аниқ огоҳлантирди.\n«Кимлардадир содир бўлаётган воқеаларга аралашиш истаги пайдо бўлиши мумкин. Россиянинг жавоблари тезкор бўлади ва сизни тарихингизда ҳеч қачон дуч келмаган оқибатларга олиб келади», — деди у.\nКўплаб таҳлилчи ва ғарб дипломатлари Путин ядро қуролини ишга солишини истисно қилишади. Reuters агентлиги Кремлнинг бундай чорага қўл уриш-урмаслигига таъсир кўрсатадиган омилларни таҳлил қилди.\n27 февраль куни Путин НАТО етакчиларининг «агрессив баёнотлари» ва Ғарбнинг Москвага қарши иқтисодий санкцияларини тилга олиб, ўзининг ҳарбий қўмондонлигига Россиянинг ядровий тўхтатувчи кучларини шай ҳолатга келтиришни буюрди.\nРоссия ташқи ишлар вазири Сергей Лавров ҳам ядро уруши хавфи ҳақида гапирди, аммо у Москва бунинг олдини олиш учун қўлидан келганича ҳаракат қилаётганини айтди.\n«Мен бу хатарларни сунъий равишда бўрттиришни хоҳламаган бўлардим. Кўпчилик буни хоҳлайди. Хавф жиддий, ҳақиқий. Ва биз буни паст баҳоламаслигимиз керак», — деди у ўтган ҳафтада.\nАҚШ Давлат департаментини Лавровнинг бу сўзларини «масъулиятсизлик чўққиси» деб атади.\nВашингтон Россия ядровий кучлари шай ҳолатга келтирилганини кўрсатувчи ҳеч қандай ҳаракат кузатилмаётганини айтиб келади. Бунга қарамай, айрим мутахассислар ва ғарб расмийлари Россиянинг ядро қуроли ҳақидаги шарҳларини бемаънилик деб писанд қилмаслик нотўғри бўлишини айтишмоқда. Уларнинг сўзларига кўра, агар Путин ўзини Украинада қалтис вазиятга тушиб қолганини ҳис қилса ёки НАТО урушда бевосита қатнаша бошласа, ядро қуролини ишга солиши хавфи бор.\nАҚШ расмийлари Путиннинг Россия ядровий кучларини шай ҳолатга келтириш ҳақидаги сўзларини хавфли ва мутлақо номақбул деб атади. НАТО Бош котиби Йенс Столтенберг эса президентинг бу сўзларини «тажовузкор ва масъулиятсиз» деб танқид қилди.\nАйни дамда, АҚШ расмийлари Россия кучлари ядровий позициясини ўзгартирмаганини айтишмоқда. АҚШ ҳарбийлари сўзларига кўра, Америка ядровий позициясини ўзгартиришига ҳожат йўқ.\n28 февраль куни АҚШ президенти Жо Байден америкаликларни Россия билан ядро урушидан хавотир олмасликка чорлади. АҚШ фуқаролари ядро уруши бошланишидан хавотирланишлари керакми, деган саволга жавоб берар экан, Байден «йўқ» деди.\nАмерикалик мутахассислар ва ғарб расмийлари орасида Россиянинг Украина урушида ядро қуролидан фойдаланиши эҳтимоли ниҳоятда паст, деган фикр кенг тарқалган.\nForeign Affairs журналининг собиқ муҳаррири Гидеон Роуз ўтган ҳафтада «1945 йилдан бери ядровий давлатларнинг ҳар бир етакчиси ... муносиб сабабларга кўра ядро қуролидан фойдаланишдан бош тортиб келади», деб ёзди.\n«Путин ҳам бундан мустасно эмас. Бунинг сабаби кўнгли бўшлик эмас, балки қатъий мантиқдир. У мисли кўрилмаган жавоб қайтарилиши ва умумбашарий танқидга учрашини билади. Уларни оқлай оладиган стратегик асос йўқ», дея қўшимча қилди у.\nМутахассислар ва ғарб дипломатларининг таъкидлашича, Россиянинг ядровий зарба бериш ҳақидаги қоғозга ўралган таҳдидларидан асосий мақсад Вашингтон ва унинг НАТОдаги иттифоқчиларини урушда бевосита иштирок этишдан қайтаришдир.\n«(Бу таҳдидлар) ишончли эмас», - деди исмини ошкор қилмаслик шарти билан Reuters агентлигига интервью берган ғарб дипломатларидан бири.\n«У ғарбни қўрқитмоқчи», — дея сўзини давом эттирди дипломат.\nҒарб давлатлари Украинага босқин бошланганидан бери қурол-аслаҳа етказиб бераётган бўлса-да, ўтган йили Байден АҚШ қўшинларини Украинага сафарбар қилиш масаласи кўриб чиқилмаётганини айтган эди.\nАҚШ ва унинг иттифоқчилари Россия билан анъанавий уруш бошлашга ошиқаётгани йўқ, ядро уруши у ёқда турсин.\nАгар Россия ядро қуролини ишга соладиган бўлса, айнан қандай зарба бериши ҳақида мутахассислар турли фикр билдирмоқда. Уларнинг сўзларига кўра, Россия Қора денгиз ёки Украинанинг аҳоли яшамайдиган қисмида ядро бомбасини портлашдан тортиб, Украинадаги ҳарбий нишонга ёки шаҳарга зарба беришгача бориши мумкин.\nАммо Украинада ядро қуролидан фойдаланиш рус қўшинлари учун хавф туғдириши ҳамда Россиянинг ўзига радиация қайтиб боришига сабаб бўлиши мумкин.\nБаъзи таҳлилчиларнинг фикрига кўра, Кремль ядро қуролини ишга солса, Вашингтон мутаносиб ядро жавоби ўрнига анъанавий ҳарбий жавоб беришга қарор қилиши эҳтимол, чунки ядро ҳужумига ядро ҳужуми билан жавоб қайтариш АҚШ иттифоқчиларига зарар етказиши ёки Европа ё-да ҳатто АҚШнинг ўзига хавф соладиган ядровий эскалацияни келтириб чиқариши мумкин.\nЖамоатчиликка қурол назорати ҳақида маълумот бериб боришга интиладиган Arms Control Association нодавлат ташкилоти ходими Дарил Кимбалл:\n«Бунинг ўрнига Қўшма Штатлар ва НАТО Россияни янада яккалаб қўйиш ва можарони ядро урушини келтириб чиқармай тугатишга ҳаракат қилиш мақсадида шиддатли анъанавий ҳарбий, сиёсий ва дипломатик куч билан жавоб бериши керак, деган бўлардим», — деди.\nНАТО келажакда Россия ракеталарини уриб тушириш учун Польша ва Руминияда АҚШ томонидан ишлаб чиқарилган баллистик ракета қалқонини ўзгартиришга ҳаракат қилиши мумкин. НАТО кўп йилдан бери ҳозирги тизим Эрон ва Суриядан отилган ракеталардан ҳамда Яқин Шарқдаги таҳдидлардан ҳимоя қилишга қаратилганини айтиб келади.\nРоссия ядро қуролини ишга солса, Ҳиндистон ва Покистон каби ядро қуролига эга бошқа давлатлар бундай қуроллардан фойдаланиш эҳтимоли ошиши эҳтимоли бор ёки йўқлиги номаълум. Мутахассисларнинг фикрича, агар Россия бу ишга қўл урса ва глобал миқёсда қораланса, бу ҳолат бошқа мамлакатлар ядро қуролидан фойдаланиши эҳтимолини камайтириши мумкин.


Туғруқдан кейин белим тез-тез оғрияпти, нима қилай? | DNK.UZ\nТуғруқхонадан чиққанимга уч ҳафта бўлаяпти. Белимдаги оғриқ тез-тез безовта қилаётганидан ташвишдаман. Баъзан сийдик ажралишида ачишиш ҳам сезилади. Аввалроқ пиелонефрит билан оғриб, даволанган эдим. Қандай тавсия берасизлар?\nМуяссар НАЗИРОВА, акушер-гинеколог:\nЯнги туққан аёл организмида иммунитет сусайиши кўп учрайдиган ҳодиса. Энг ёмони, бундай пайтда сурункали касалликлар қўзғалиши учун қулай имконият юзага келади. Агар сизда аввалдан пиелонефрит касаллиги бор бўлиб, тўлиқ даволанмаган бўлсангиз, туғруқдан сўнг организмнинг бўшашганлиги ҳисобидан хасталик қайта хуруж қилаётган бўлиши мумкин. Пиелонефрит — буйрак ва буйрак жоми яллиғланиши касаллигида тана ҳароратининг кўтарилиши, қўл ва оёқларда увишиш ва белда оғриқ туриши билан кузатилади. Яллиғланиш қайси тарафда кўпроқ бўлса, ўша томон нисбатан қаттиқроқ оғрийди.\nЎқишга тавсия этамиз: Туғруқдан кейин оёқ-қўллар шишиши буйрак фаолияти бузилишиданми?\nO‘QING: Муддатидан олдин туғилган бола\nГинекология » Туғруқдан кейин белим тез-тез оғрияпти, нима қилай?


Бош сахифа > Янгиликлар > Вакилларимиз ғолиб\nКармана туманидаги БЎСМда спортнинг комбат айкидо тури бўйича болалар, ёшлар ва катталар ўртасида "Халқ билан мулоқот ва инсон манфаатлари йили"га бағишлаб вилоят очиқ чемпионати бўлиб ўтди. Унда Кармана, Қизилтепа, Нурота туманлари ҳамда Самарқанд, Қашқадарё вилоятларидан 84 нафар спортчи беллашди.\nМусобақалар қизғин ва шиддатли тус олди. Майдонга тушган қатнашчилар 29 та вазн тоифасида иқтидор, маҳоратларини намойиш этишди. Вилоятимиз шарафини муносиб ҳимоя қилган Жасур Равшанов, Жаҳонгир Насруллаев, Асадбек Амонов, Жалолиддин Шодибоев, Далер Баҳриддинов, Сардор Жабборов, Аббос Асрорқулов ва бошқалар 1-ўринни қўлга киритишди.\nУмумжамоа ҳисобида вакилларимиз ғолибликни эгаллашди. 2-ўрин самарқандликларга, 3-ўрин Қашқадарё вилояти жамоасига насиб этди.\nкомбат айкидо ассоциацияси вилоят бўлими\nКўрилганлар сони: 4175


Москвада бу йил ҳам Қурбон ҳайити намози жамоат бўлиб ўқилмайди - 12.07.2021, Sputnik Ўзбекистон\nМосквада бу йил ҳам Қурбон ҳайити намози жамоат бўлиб ўқилмайди\nРоссияда бу йилги Қурбон ҳайити 20 июль куни нишонланади. 12.07.2021, Sputnik Ўзбекистон\nТОШКЕНТ, 12 июл — Sputnik. Россия мусулмонлар идораси уламолар кенгаши эпидемиологик вазият туфайли Москвада Қурбон ҳайити намозини фақат Москва Жоме масжидида адо этиш тўғрисида қарор чиқарди.Барча мусулмонларга байрамни ўз уйларида, оила даврасида ўтказиш тавсия қилинган. Москвадаги ҳайит намози ўқилиши “Россия 1” телеканали орқали эфирга узатилади.Диний идора таркибига кирувчи минтақавий диний бошқармалар жойлардаги эпидемиологик вазиятни эътиборга олган ҳолда масжидларда ҳайит намозини ўқиш ёки ўқимаслик тўғрисида мустақил равишда қарор қабул қилади.Россияда бу йилги Қурбон ҳайити 20 июль куни нишонланади.Эслатиб ўтамиз, ўтган йили ҳам коронавирус сабаб Москва масжидларида ҳайит намозлари жамоат бўлиб ўқилмаган эди.\nқурбон ҳайити, масжид, москва\n19:02 12.07.2021 (янгиланди: 19:03 12.07.2021)\n© Sputnik / Глеб Киселев / Фотобанкка ўтишМосковская соборная мечеть открылась после реконструкции\nРоссияда бу йилги Қурбон ҳайити 20 июль куни нишонланади.\nТОШКЕНТ, 12 июл — Sputnik. Россия мусулмонлар идораси уламолар кенгаши эпидемиологик вазият туфайли Москвада Қурбон ҳайити намозини фақат Москва Жоме масжидида адо этиш тўғрисида қарор чиқарди.\n“Москвада ҳайит намози фақат Жоме масжидида имомлар, муаззинлар ва муфтий ўринбосарлари иштирокида адо этилади. Бошқа масжидларда, шунингдек, мусулмонларнинг маҳаллий диний ташкилотларида ҳайит намози ўқиш тавсия қилинмайди”, - дейилган хабарда.\nБарча мусулмонларга байрамни ўз уйларида, оила даврасида ўтказиш тавсия қилинган. Москвадаги ҳайит намози ўқилиши “Россия 1” телеканали орқали эфирга узатилади.\nДиний идора таркибига кирувчи минтақавий диний бошқармалар жойлардаги эпидемиологик вазиятни эътиборга олган ҳолда масжидларда ҳайит намозини ўқиш ёки ўқимаслик тўғрисида мустақил равишда қарор қабул қилади.\nЭслатиб ўтамиз, ўтган йили ҳам коронавирус сабаб Москва масжидларида ҳайит намозлари жамоат бўлиб ўқилмаган эди.


НИМАГА ИНСОНДА ХИҚИЧОҚ ТУТАДИ?\nХиқичоқ тутиши - адашган (вагус) нерви фаолиятидаги енгил бузилиш хисобланади.\nАдашган нерв кўплаб ички аъзоларни марказий асаб тизими билан боғлаб туради. У кўкрак қафаси орқали қизилўнгачга бевосита ёпишган холда қорин бўшлиғига ўтади. Қизилўнгач билан бирга бу нерв толаси қорин ва кўкрак бўшлиқларини ажратиб турувчи мускул-пайли парда - диафрагманинг кичик тешиги орқали ўтади, у ерда ошқозон ва бошқа қорин бўшлиғи аъзоларига тармоқларини беради. Айнан шу диафрагмадаги кичкина тешик хиқичоқ пайдо бўладиган марказ хисобланади. Одам овқатни шошилиб еганда, овқатнинг нисбатан каттароқ бўлаги қизилўнгачдан ўтаётганда адашган нервни таъсирлайди ва хиқичоқ пайдо бўлади. Хиқичоқ шунингдек, одам ортиқча кўп овқатланганда хам, нотўғри вазиятда (ётиб, ёнбошлаб) овқат тановвул қилганда хам ва хатто қўрқиб кетиб кескин нафас олганда хам кузатилиши мумкин. Ёш болачаларда хиқичоқ совуқ қотганда хам пайдо бўлиши мумкин.\nАдашган нервни қисилиши хаёт учун хавф туғдириши мумкин. Шунинг учун организм бу ноқулайликка фаол реакция билдириб, марказий асаб тизимига сигналлар юборади. Ўз навбатида бош мия диафагмал нервни фаоллаштириб, унинг қисқаришга мажбур этади.\nХиқичоқ - диафрагмал нервнинг мунтазам «пульсацион» фаоллиги бўлиб, диафрагманинг кескин, кучли қичқариши билан кечади. Бунда хосил бўладиган товуш, овоз ёриғининг кескин ёпилиши натижасида пайдо бўлади. Бошқача айтганда хиқичоқ шартсиз рефлекс бўлиб, биз уни бошқара олмаймиз. Аммо айрим бир харакатлар ёрдамида уни бартараф этиш мумкин:\n1) яхшилаб керишиш;\n2) чуқур нафас олиб, нафасни ушлаб туриш;\n3) чуқур ва секин нафас олиш;\n4) нафас олмасдан сувни 12 марта майда ютим билан ичиш;\nБу барча харакатлар адашган нервга диафрагманинг қизилўнгач тешиги сохасида таъсирланишини камайтиради. Қачонки нервга бўлган босим камайганда хиқичоқ йўқолади. Одатда хиқичоқ 5 дақиқадан 15 дақиқагача давом этади.\nДекабр 02, 2018 998 2 Рукн МУТАХАССИС МАСЛАХАТИ\nОкт 19, 2017 24328\nАпр 25, 2018 5650


Футзал: Ўзбекистон терма жамоаси Вьетнам билан ўртоқлик учрашуви ўтказади - Спорт UZ - Скачать музыку бесплатно новинки музыки 2016-2017\nФевраль ойида Тошкентда бўлиб ўтадиган Осиё чемпионатига тайёргарлик кўраётган футзал бўйича Ўзбекистон терма жамоаси мусобақа олдилан Вьетнам билан ўртоқлик учрашуви ўтказиш борасида келишиб олди.Вьетнам футзал терма жамоасига қарши ўйин 1 февраль куни Тошкентда ўтказилади.Аввалроқ, Ўзбекистон футзал терма жамоаси 22-24 явнарь кунлари Қозоғистоннинг Олмаота шаҳрида ўзининг навбатдаги йиғинини ўтказиши ва Қозоғистон футзал терма жамоасига қарши 22 ҳамда 23 январь кунлари иккита ўртоқлик учрашувида майдонга тушиши ҳақида маълум қилган эдик.Жамоа Қозоғистон йиғинидан қайтгач, 26 январь кунидан мусобақа олдидан сўнгги йиғинга киради. Вьетнам жамоаси билан ўйиндан сўнг, Осиё чемпионати олдидан яна бир ўртоқлик учрашуви ўтказиш режалаштирилган.Эслатиб ўтамиз, футзал бўйича Ўзбекистон терма жамоаси 2016 йилнинг 10 — 21 февраль кунлари бўлиб ўтадиган Осиё чемпионатига тайёргарлик жараёнини олиб бормоқда. Қитъа биринчилиги финал босқичи учун ташланган қуръа натижасига кўра Ўзбекистон терма жамоаси "А" гуруҳидан ўрин олган. Гуруҳда Хосе Мария Мендез жамоасига Саудия Арабистони, Қирғизистон ҳамда Ливан жамоалари рақиб бўлади.Таъкидлаш керакки, Тошкентда бўлиб ўтадиган ушбу мусобақада энг юқори 5 ўринини эгаллаган жамоалар 2016 йилнинг 10 сентябридан 1 октябригача Колумбияда бўлиб ўтадиган Жаҳон чемпионатига йўлланмани қўлга киритади. Февраль ойида Тошкентда бўлиб ўтадиган Осиё чемпионатига тайёргарлик кўраётган футзал бўйича Ўзбекистон терма жамоаси мусобақа олдилан Вьетнам билан ўртоқлик учрашуви ўтказиш борасида келишиб олди. Вьетнам футзал терма жамоасига қарши ўйин 1 февраль куни Тошкентда ўтказилади. Аввалроқ, Ўзбекистон футзал терма жамоаси 22-24 явнарь кунлари Қозоғистоннинг Олмаота шаҳрида ўзининг навбатдаги йиғинини ўтказиши ва Қозоғистон футзал терма жамоасига қарши 22 ҳамда 23 январь кунлари иккита ўртоқлик учрашувида майдонга тушиши ҳақида маълум қилган эдик. Жамоа Қозоғистон йиғинидан қайтгач, 26 январь кунидан мусобақа олдидан сўнгги йиғинга киради. Вьетнам жамоаси билан ўйиндан сўнг, Осиё чемпионати олдидан яна бир ўртоқлик учрашуви ўтказиш режалаштирилган. Эслатиб ўтамиз, футзал бўйича Ўзбекистон терма жамоаси 2016 йилнинг 10 — 21 февраль кунлари бўлиб ўтадиган Осиё чемпионатига тайёргарлик жараёнини олиб бормоқда. Қитъа биринчилиги финал босқичи учун ташланган қуръа натижасига кўра Ўзбекистон терма жамоаси "А" гуруҳидан ўрин олган. Гуруҳда Хосе Мария Мендез жамоасига Саудия Арабистони, Қирғизистон ҳамда Ливан жамоалари рақиб бўлади. Таъкидлаш керакки, Тошкентда бўлиб ўтадиган ушбу мусобақада энг юқори 5 ўринини эгаллаган жамоалар 2016 йилнинг 10 сентябридан 1 октябригача Колумбияда бўлиб ўтадиган Жаҳон чемпионатига йўлланмани қўлга киритади.


29 ноябр 2021, Тошкент вақти: 17:05\nУчкўприкдаги таъмир қилинган Ҳазиний обидаси\nШоир ва тасаввуф шайхи Ҳазиний Хўқандий (асл исми Зиёвуддинхон Каттахожа ўғли Ҳазиний тўра - 1867-1923)нинг Фарғонадаги чиллахонаси 1 миллиард сўмдан ортиқ маблағ сарфланган таъмирдан кейин, мутахассисларга кўра, асл ҳолатини йўқотди.\nАсли ўзбекистонлик рассом, Россия дизайнерлар жамияти аъзоси Акмал Ризаевнинг Озодликка айтишича, у Ҳазинийниг Учкўприк тумани Катта Кенагас қишлоғидаги уй-музейини бориб кўргач, “қайта тиклашда оригинал обида унсурлари йўқотилгани"га гувоҳ бўлган.\nРассомнинг фикрини тошкентлик меъмор ва мунаққид Абдумалик Турдиев ҳам тасдиқлайди.\nАкмал Ризаевга кўра¸ совет даврида меъморий ёдгорлик сифатида давлат муҳофазасига олинган чиллахона¸қабр— мақбара ва унинг атрофидаги обидалар таъмир пайтида "аслиятдаги қиёфасини йўқотган".\nҲазиний васф қилган водий\nЎзбекистон маданият вазирлиги Маданий мерос департаменти раҳбарининг ўринбосари Фазлиддин Давлетов 15 октябрь куни Озодлик билан суҳбатда Ҳазиний мақбараси атрофидаги меъморий обидалар “аслидан тиклаш” шаклида таъмир қилинганлигини билдирди.\nУнга кўра¸ Маданий мерос объектларини муҳофаза қилиш ва улардан фойдаланиш илмий-ишлаб чиқариш бош бошқармаси Ҳазиний қабри атрофидаги обидаларни илмий ëндашган холда¸ "имкон қадар аслиятга уйғун шаклда" таъмир қилган.\nТошкентлик меъмор ва мунаққид Абдумалик Турдиев танишган ҳужжатларда Мақбара ва уй-музейни капитал таъмирлаш ҳамда экспонатлар билан бойитиш учун давлат бюджетидан 1 млрд. 200 млн. сўмдан ортиқ маблағ ажратилган.\nРасмий матбуотдаги хабарларда ҳам худди шу рақам келтирилади.\nАммо Турдиевнинг айтишича, расмий ҳужжатларда бу маблағ етмай қолгани ва яна 600 млн сўмлик ишлар бажарилгани акс этган.\nҲазиний зиёратгоҳи манзаралари акс этган фотогалерея билан мана бу ерда танишишингиз мумкин:\nМеъмор ва мунаққид таъмир бўйича Маданий мерос департаменти илмий кенгаши баëнномаси йўқлигига ҳам эътибор қаратди.\nОбидани бориб кўрган Озодлик мобил мухбири Ҳазиний ëтган сағана президент Мирзиёев ташрифига мўлжаллаб, аниқроғи, унинг бошқа ўхшаш зиёратгоҳлардаги каби ўтириб, дуо қилиши учун жой очиш мақсадида кесиб, кичрайтирилганини аниқлади.\nЎзбекистон Маданият вазирлиги Маданий мерос департаменти раҳбари ўринбосари Фазлиддин Давлетовга кўра¸ Ҳазиний уй-музейи Ўзбекистон президенти топшириғига биноан таъмирланиб, унинг атрофида ободончилик ишлари олиб борилган.\nПрезидент Шавкат Мирзиёевнинг 2018 йил июнь ойида Фарғона вилоятига ташрифи чоғида “Ҳазиний уй-музейини таъмирлаш” бўйича топшириқ бергани ҳақида Ўзбекистон 24 телеканали хабар берган эди.\nПрезидент Ҳазиний ҳақида гапира туриб, "Мумтоз адабиëт вакиллари ҳақида Фарғона тонг отгунча гапириш мумкин", деган эди. ("Фарғона тонг отгунча" - Ҳазинийнинг машғур ғазали - таҳр)\nЗиëратгоҳ кираверишига ҳам президентнинг ушбу сўзлари ëзиб қўйилган.\nОлтиариқ туманида кенгайтирилган тарзда ўтказилган мажлис баёнининг Озодлик танишган 122-бандида “Катта Кенагас қишлоғидаги Ҳазиний уй-музейини қонуний асосда йўлга қўйиш, шу ерда жойлашган Ҳазиний мақбарасини ободонлаштириш муҳим вазифа” сифатида белгиланган.\nМақбара президентга мослаштирилди\nОзодлик мобил мухбири 15 октябрь куни меъморий обидани бориб кўрди ва таъмирни амалга оширган маҳаллий усталар билан суҳбатлашди.\nМаҳаллий усталардан бирининг сўзларига кўра, "ҳаммаси бузилиб, бошқатдан қурилган".\n"Бузилиб кетди ҳамма нарса. Бошқатдан қурилди. Чиллахона бузиб, қайтадан қурилди. Лекин ўша бузилган чиллахонадан чиққан "мусулмон ғиштлар" (16-18-асрлар оралиғида масжид ва мадрасалар қурилишида ишлатилган ва кейинчалик "Николай ғишти"дан фарқлаш мақсадида халқ тилида қўлланган ибора -таҳр.) ишлатилди. Мақбара ичидаги қабр тоши деворга жуда яқин турган. Ички девор билан қабр сағанаси орасида бир қарич жой бор эди. Президент келади дейилганда¸кириб ўтирадиган жой йўқ экан. Президент келишига ўша хонани чиройли қилиб безаб, қабр сағанасини кесиб, қисқартиришди. Президент келса, ўтирадиган қилиб мослаштиришди. "\nҲазиний зиëратгоҳи киришидаги янги тикланган дарвоза четидаги мармар лавҳага Шавкат Мирзиëев сўзларидан иқтибос битилган.\nАммо тайëргарликларга қарамасдан, президент зиёратгоҳга бормаган.\nИлмий кенгашдан берухсат “Евроремонт”қилинган\nУшбу таъмир жараëнида бевосита қатнашган Маданий мерос департаменти мулозими Озодликка баъзи тафсилотларни айтиб берди.\nИсми ошкор этилишини истамаган мулозимга кўра, таъмир пайтида вилоятнинг ўша пайтдаги ҳокими Шуҳрат Ғаниев меъморий обидани, унинг таъбирича, "ўз дидига мослаб евроремонт қилдирган" ва департамент ходимлари эътирозига қулоқ солмаган.\n“Ҳазиний уй-музейи, чиллахонаси Фарғона ҳокими томонидан ўзбошимчалик билан, Маданият вазирлиги қошидаги Илмий–эксперт кенгаши қарорисиз таъмирлатилди. Айниқса, чиллахона ўта бачкана тарзда таъмирланди. Маълумки, чиллахона форс тилида – қирқ кун тоат-ибодат қилиш жойини англатади. Чиллахонадаги ибодатдан чалғитмаслик учун бу маскан ҳар қандай тасвир ва нақшлардан холи бўлмоғи даркор. Бу ерда сўфий алломалар чилла, рўзи сақлаб, ибодат ва дуо билан машғул бўлганлар, янада покланиб, янги даражаларга етганлар. Ҳазиний сўфий шоир, аллома. Унинг чиллахонаси Ўрта Осиё ва умуман, Ислом оламидаги бошқа чиллахоналар каби ҳеч қандай безаксиз, оддий кўринишдаги ер ости хонасидан иборат бўлган. Ҳоким эса, уни ўзининг савиясида гуллар, нақшлар тушириб, таъмирлаттирди. Объект атрофига милиция қўйиб, Маданият вазирлиги вакилларини яқинлаштирмади. Эътироз билдирган мутахассисларни қаматиш билан қўрқитди. Аслида, маданий мерос объектига нисбатан вандализмни содир қилди. Яъни қадимий бинони аслиятидан мосуво қилди. Таъмирга оид тегишли лойиҳа бўлмаган. Маданият вазирлиги тегишли рухсатни бермаган. Оқибатда, обиданинг тарихий аҳамиятига путур етди.”\nЎзбекистон Маданият вазирлиги Маданий мерос департаменти раҳбарининг ўринбосари Фазлиддин Давлетов эса, таъмир натижасидан "қониққанлиги"ни айтади.\n“Албатта, камчиликлар бўлган. Ҳаммада ҳам камчилик бор. Лекин мана уйингиз йиқилса, қараб турмайсиз-ку. Дарров тиклайсиз. Том ëпасиз. Ҳазиний музейи ташландиқ жой, хароба қабристон эди. "Аслига уйғун" деган услубда қайта тикланди. Италия¸Грецияда обидаларни вайрона шаклида консервация қилинади, деяпсиз. Тўғри, лекин уларники тошдан бўлган. Бизники кесак ва лойдан. Тикламаса, обидадан жудо бўламиз. Ҳазиний меъморий обидаси имкон қадар аслига яқин шаклда тикланди”, - дея таъкидлайди мулозим.\n"Агар ўлса, ани ҳолиға гўр ичра кафан йиғлар..."\nАсли номи Зиёвуддинхон Каттахожа ўғли Ҳазиний тўра бўлган шоир Ҳазиний Қўқондаги Жомеъ мадрасада таҳсил олган.\nТасаввуфшунос олим Нажмиддин Комиловнинг ëзишича, Ҳазиний тасаввуф таълимоти билан изчил шуғулланиб, 30 ёшида муршидидан иршод (тариқат раҳнамолигига изн) олган.\n«Ҳазиний тўра» ва «Эшонбува» номлари билан машҳур бўлган шоир даврининг етук қодирия тариқати шайхи сифатида эътироф этилади.\nҲазиний шеърлари 1910—15 йилларда Тошкентнинг Орифжонов, Портсев ва Лахтин матбааларида «Баёзи Ҳазиний» номи билан нашр этилган.\n«Баёзи Ҳазиний»нинг тошбосма нусхалари Ўзбекистон Фанлар Академияси Шарқшунослик институтида сақланади.\nСовет даврида Ҳазиний номида жамоа хўжалиги, боғ, мактаб, кутубхоналар мавжуд эди.\nҲазиний номини абадийлаштириш мақсадида 1995 йилда у яшаб ижод қилган Катта Кенагас қишлоғида музей ташкил этилган.\nҲозирда Канадада яшаëтган адабиëтшунос олим Абдувоҳид Ҳайитнинг Озодликка айтишича¸“Ҳазиний, бу - Огаҳий ва Машрабга уйғун оҳангларда равон мисралар ëзган тасаввуф куйчисидир”.\n"Тасаввуфсиз бирор бир мумтоз ўзбек адабиёти вакилини тасаввур қилиш қийин. Ҳазиний тасаввуф илмининг чуқур билимдони, ана шу азалий ҳақиқатларни нафақат билган, балки уларни яшаган мутассаввуф шоир бўлганлиги учун унинг шеърлари ўта самимий. Машраб, Огаҳий шеърларидай равон ўқилади. Шунинг учун Ҳазинийнинг содда ва бадиий етук, айни пайтда чуқур фалсафий шеърлари севиб ўқилган, уларга куйлар басталанган", - дейди адабиётшунос олим.\nАбдувоҳид Ҳайитга кўра¸Ҳазинийнинг мана бу байти шоир ўтган тариқат ва ҳақиқат йўлининг мухтасар ифодасидир:\n"Тирикликда Ҳазиний, ҳар киши фикрини қилмабдур,\nАгар ўлса, ани ҳолиға гўр ичра кафан йиғлар..."\nËзувчилар шикоят қилганидан сўнг, улар сотиб олган янги уйларга уста тушди


Турмуш: Қизим ўгай онасини ёқтирмаяпти. Маслаҳат беринг… - 31 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 14.11.2019, 14:15\nГлавная » 2019 » Октябрь » 31 » Турмуш: Қизим ўгай онасини ёқтирмаяпти. Маслаҳат беринг…\nТурмуш: Қизим ўгай онасини ёқтирмаяпти. Маслаҳат беринг…\n— Бундан бир неча йил олдин яқинларимнинг қаршилигига қарамасдан ўзим ёқтирган бир қизга уйлангандим. Ўшанда унинг тутқаноқ касали борлигини жуда яхши билардим. Аммо яхши кўриб қолганлигим боис «Касал қизни бахтли қилсам, бунинг нимаси ёмон?» деган фикрда эдим. Менинг ишим пойтахтда бўлгани учун тўйимиз ўтиши билан шаҳарга йўл олдик ва ижара уйда яшай бошладик. У билан ўзимни ниҳоятда бахтли ҳис этардим. Аммо хотинимнинг касали тез-тез хуруж қилиб қолар, шундай кезларда унга қандай ёрдам кўрсатишни билмай қийналардим.\nАйниқса, ишдалигимда «Хотиним қозон бошида куймаланаётганда ёки кир юваётганда касали хуруж қилиб қолса, нима бўлади?» деган хавотирдан ўзимни қўярга жой тополмасдим. Чунки бир сафар чой дамлаётганда касали тутиб қолиб, қайноқ сувдан бутун аъзойи бадани куйиб қолганди. Ишдан келсам, хотиним аянчли аҳволда ерда думалаб ётган экан. Дарҳол «Тез ёрдам» чақирдим. Докторлар: «Агар озгина кеч қолсангиз, хотинингиздан айриларкансиз», дейишгач, уни иложи борича ёлғиз қолдирмасдим ва рўзғор юмушларини ҳам қилдирмасдим. Орадан бир йил ўтгач, кўнглимизга нур бағишлаб, қизимиз туғилди. Аммо хотинимнинг касали баттар кучая бошлади. Энди бундай хуружлар кун давомида беш-олти мартадан такрорланар ва ҳар қайтарилганда янада оғирроқ ўтарди. Айниқса, бола билан иккаласи уйда ёлғиз қолган куни «Қизимни кўтарганда ёки эмизаётганда касали хуруж қилиб қолган бўлса-чи?» деган таҳлика мени адойи тамом қиларди. Касалхонада ётиб даволаниш фойда бермагач, қайнона-қайнотамдан хотинимнинг вақтинчалик уларникида яшаб туришини илтимос қилдим. Қизим сал катта бўлгач, яна олиб кетмоқчи эдим. Чунки бундан бошқа чорам ҳам қолмаганди.\nХуллас, мен бу ёқда, хотиним билан қизим ота-онасиникида яшай бошлашди. Улардан тез-тез хабар олиб турардим. Ҳар борганимда хотинимнинг аҳволи кундан-кун ёмонлашаётганини сезардим. Докторлардан маслаҳат сўрасам, «Бошқа чораси йўқ, барча дори-даволар вақтинчалик, холос», дейишди. Шундан сўнг қайнона-қайнотам менга бошқа аёлга уйланишимни, қизларига эса ўзлари қараб туришини айтишди. Қизим тўрт ёшга киргач, бошқа аёлга уйландим. Орадан олти ой ўтиб, хотиним вафот этди. Шундан сўнг қизимни ўзим билан олиб кетдим. Бунга хотинимнинг яқинлари қаршилик кўрсатмади. Фақат катта қайнопам: «Жиянимга ўрганиб қолгандим, менга беринг, ўзим тарбия қиламан», дея бироз тихирлик қилди. Бу пайтда иккинчи аёлимдан ҳам ўғил фарзандли бўлгандим. Хуллас, қизимни пойтахтга олиб келгач, бир оила бўлиб яшай бошладик.\nИккинчи аёлим жуда меҳрибон ва оқила. У қизимни худди ўз боласидек қабул қилиб, ўзгача меҳр кўрсатди. Аммо қизим жуда қайсар ва худбин эди. Аёлим бирор иш буюрса, «Сиз менинг онам эмассиз, бажармайман!» дер, баъзан укасини ҳам силтаб ташларди. Энди беш ёшга кирган бўлса-да, катталардек фикрлашидан, ўгай она, ўгай ука деган гапларга ақли етишидан ҳайратда эдим. Бир куни ёнимга олиб, қизим билан суҳбатлашдим, нималарни яхши кўришинию нималарни ёмон кўришини сўрадим. Шунда билдимки, қизимнинг юрагида менга нисбатан ҳам гина бор.\nНима қилишни билмай бошим қотиб қолди. Чунки қизим энди менга ва онасига нисбатан ошкора адоватини кўрсатаётган эди. Кунларнинг бирида қизимни бирор руҳшуносга олиб бориш учун вақтлироқ ишдан келдим. Уйда эса қизимнинг онасига «Ҳозир бошимни деворга уриб ёраман-да, кейин дадамга сизни урди, дейман», дея айтаётганини эшитиб ҳайрон қолдим. Худди қизимга кимдир ўргатаётгандек эди. Мени кўрган аёлим эса йиғлаб юборди ва индамай уйга кириб кетди. Икки ўт орасида қолган эдим. Қизимни десам, хотиним билан ўғлимга, уларни десам, онасидан айрилиб, менга суяниб қолган қизимга раҳмим келарди.\nШундай кунларда қайнопам телефон қилиб, қизимни унга беришимни сўради. Бир кўнглим: «Бер, ўрганган жойи, ўша ёқда тинч яшайди», деса, яна бир кўнглим: «Ахир қизимнинг энди мендан бошқа яқини йўқ-ку. Наҳотки ўз тинчимни ўйлаб, унинг отасиз ўсишига йўл қўйсам?!» дейди. Нима қилсам тўғри бўлади, менга маслаҳат беринг.\nКатегория: Hikoyalar to'plami | Просмотров: 26 | Добавил: Sherlaruz.CoM | Рейтинг: 0.0/0


МУСТАҚИЛЛИК УЛУҒ ВА БЕБАХО НЕЪМАТДИР — Zamaxshariy.uz\n6 сентября, 2018 admin Без рубрики\nБугун жаннатмакон Ўзбекистонимиз мустаққиллигининг 27 йиллиги байрамини дилда қувонч ва катта шодиёналар билан кутиб олиш тараддудида турибмиз. Аллоҳ таоло бу саодатли ва қутлуғ айёмни барчамизга муборак айласин. Бу йилги мустақиллик тантаналари “Азиз ва ягонамсан, жонажон Ўзбекистоним!” шиори остида шаҳар ва қишлоқларимизда, олис ва яқин туманларимизда юқори кайфият ва юксак тайёргарлик билан ўтказилаётганига барчамиз гувоҳ бўлмоқдамиз.\nДарҳақиқат мамлакатимизда мустақиллик йилларида амалга оширилган бунёдкорлик ишлари, барпо этилиб кўркам уй-жойлар, таълим ва тиббиёт муассасалари, спорт масканлари, замонавий корхоналар, кенг ва равон йўллар, боғу-ҳиёбонлар, шаҳар ва қишлоқларимиз қиёфасини бутунлай ўзгартириб, аҳоли фаровонлиги онги ва тафуккурини юксалишига хизмат қилмоқда.\nШунингдек, ислом динимиз равнақи учун кенг имкониятлар яратилди. Мустакиллик бизга мустабид тузум даврида топталган ижтимоий, маъмавий ва диний қадриятларни қайтадан тикланши ва ривожланиши учун кенг йўл очиб берди. Диний ва миллий қадриятларимиз қайтадан равнақ топа бошлади. Натижада халкимиз ўзлигини таниб турмушнинг барча жабҳаларида миллийлик нашидаларини сурмоқда.\nХалқимиз барча соҳада эмин-эркин саъй-ҳаракат қилиш имкониятига эга бўлгани каби динимиз кўсатмаларини хотиржам адо этиш бахтига муяссар бўлди. Тошкент ислом университети, Бухорода “Мир Араб” олий мадрасаси, Диний таълим муассасалари қошида араб тили, Қуръон ва тажвид тўгараклари фаолият бошлади, Ислом цивилизацияси маркази ташкил қилинди Республикамизда Икки мингдан ортиқ масжидлар очилиб, шунингдек Вилояттимиз 97 та туманимизда эса 6 та мсажид ўз фаолиятини олиб бориб масжидлар мўмин-мусулмонлар ихтиёрига топширилган, ўнлаб диний таълим муассасалари барпо қилиниб, жумладан Ургенч шахримиздаги “Фахриддин ар-Розий” номили ўрта диний мадарсамизда хам ёшлар диний ва дунёвий фанлардан таҳсил олмоқдалар. Азиз авлиё, аллома ва фозил инсонларнинг мақбаралари ва кўплаб зиёратгоҳлар таъмирланди. Ҳар йили мустақиллигимиз шарофати минглаб ватандошларимиз муборак Ҳаж ва Умра зиёратига бориб келмоқдалар. Туманимиздан 10 та фуқаролар хам хаж зиёратига мушарраф бўлди. Буларнинг ҳаммаси албатта истиқлолимиз туфайлидир.\nХусусан буюк аждодларимизнинг бебаҳо асарлари ўрганилиб, уларни она тилимизга таржима қилишдек имкониялларга эга бўлдик. Ўтган йиллар давомида Куръон, ҳадис, тафсир, фиқҳ, ислом тарихи, маданияти ва фалсафасига оид кўплаб йирик тадқиқотлар амалга оширилди. Турли мавзудаги диний адабиётлар юртимизда яшаб ижод қилган буюк алломаларимизнинг илмий мерослари нашр этилиб, кенг оммага тақдим қилинди ва қилинмоқда.\nҲа азизлар! Яратган эгамиз Мустақиллик туфайли беҳисоб неъматларни ато қилди. Бу неъматларнинг шукронасини адо этиш сизу бизнинг зиммамиздаги вазифа, зеро Қуръону каримда: “…Агар (берган неъматларимга) шукр қилсангиз, албатта, (янада уларни) зиёда қилурман…” деб таъкидлаб ўтган. Пайғамбар соллаллоҳу алайҳи васаллам ҳадиси шарифда: “Ким инсонларга улардан кўрган яхшиликларига шукр қилмас экан, демак Аллоҳга ҳам шукр қилмапти” деб марҳамат қилганлар.\nИнсон ўзидаги неьмат ҳақида мулоҳаза юритиш, шу неъматда ўзгалар ҳам баҳраманд ёки бебаҳра эканлигини уйлаб кўриш билан унинг қадрини билади. Бу эса янада кўпрок Аллоҳга шукр қилишга ундайди. Албатта, бу Аллоҳ таолога ҳуш келади. Натижада неъматнинг янада зиёда бўлишига сабаб бўлади.\nРасулуллоҳ (с.а.в) ҳадисларининг бирида:\n“Кайси бирингиз тонгда уйқудин уйғонганда оиласи тинч, тани соғ ва уйида бир кунлик егулиги бўлса, билсинки унда дунёдаги барча неъматлар мужассам экан” деганлар (Имом Термизий ривояти).\nБарчамиз ўз навбатида ислом динининг мусаффолигини сақлаш, унинг асл моҳиятини теран англаб, ёш авлодни турлиғаразли кучлар таъсиридан ҳимоя қилишга масъул эканлигимизни ҳис этишимиз зарур бўлади.\nАбу Ҳурайра (р.а)дан ривоят қилинган ҳадисда Пайғамбаримиз(с.а.в) бир ҳадиси шарифида шундай деганлар:\n“Кимки инсонларга улардан кўрган яхшиликлари эвазига шукр килмаган экан демак Аллоҳга шукр қилмабди”, -деганлар.\nДемак, барчамиз динимиз ривожи учун кўрсатилаётган ғамхўрликни Аллоҳнинг марҳамати деб қабул қилишимиз ва албатта унинг шукронасини адо этишимиз лозим бўлади.\nБарчангизга маълумки, ўтиб бораётган 2018 йил жанкатмакон мамлакатимизда “Фаол тадбиркорлик, инновацион ғоялар ва технологияларни қўллаб қувватлаш йили“ деб эълон қилиниши, отахон ва онахонларимизга ҳар томонлама ғамхўрлик қилиш ва уларнинг дуоларини олиш йўлида яна бир муҳим омил бўлди. Ёши улуғ отахонлардан соф эътиқод, чиройли одоб-ахлоқда, катталарни ҳурмат қилиш, кичикларга иззатда бўлиш каби инсоний фазилатларни ўрганиб олиш жуда муҳим вазифа ҳисобланади. Зеро, жаҳонда турли ғоялар ва ўзаро манфаатлар туқнашуви кечаётган нотинч замонда ёшларни имон-эътикод, юксак ахлоқли қилиб тарбиялаш ниҳоятда долзарб вазифадир. Ҳаётнинг барча соҳаларида тараққиётга эришиш, камолотга етишиш бирданига бўлиб қолмайди. Бунинг учун фарзандларимизни сабр-бардошли бўлишга, илм йўлларнни осонлаштиришга, илм маърифатга қизиқтириш, рағбатлантиришга катта аҳамият беришимиз лозим. Аллоҳ таоло бизга кўз қора чиғидай асрашни буюрган илоҳий неъмат бўлмиш фарзандларимиз ҳақида ҳамиша қайғуришимиз лозим. Мамлакатимизда ҳукм сураётган тинчлик ва осойишталикни юксак даражада қадрлаб ва ардоқлаб бормоғимиз зарур. Зеро, тинчлик ва осойишталик — фаровон ҳаёт ва юксак тараққиёт омилидир.\nИстиқлол туфайли она диёримиз аҳолисиҳаётида ҳам катта ижобий ўзгаришлар юз берди. Мустақиллигимизнинг илк кунлариданоқ халқнинг маърифати ва маънавиятини юксалтириш, имон-эътиқодли қилишга катта эътибор қаратилди.\nҚачонки ҳар биримиз ўзимиз масъул бўлган жойда: оила, маҳалла, корхона ёки ташкилотда огоҳ ва ҳушёр бўлиб қўл остидагиларимиз ҳақида қайғуриб фидойлик билан меҳнат қилсақ, фарзандларимизни ёт оқимлардан асрасак, ёвуз кучлар остона хатлаб бизга таҳдид қилолмайди. Бy ҳақда муҳтарам юртбошимиз “Ўз болангни ўзинг асра” деб айтганларидек фарзандларимиз олдида ҳар бир ота-она масъул эканлигини унутмаслигимиз керак.\nЗеро, бугунги фаровон кунларни қадрлаш, унинг зиёдалиги ва бардавомлигига ўзимизнинг муносиб ҳиссамизни қўшиш бизнинг бурчимиз. Тинчлик бўлган жойда одамлар эртанги кун учун ўлкан режалар тузиб, фарзандларининг бахтли келажагини ўзига тасаввур қила олади.\nАзиз ва муборак истиқлолимизнинг йигирма етти йиллик шодиёналарини шоду-хуррамлик, масрурлик, тинчлик-омонлик ва ўзаро иттифоклик билан ўтказишимизни Яратган насиб айласин! Мустақиллигимиз байрами барчамизга муборак бўлсин!\nPrevious Post:МУСТАҚИЛЛИК НЕЪМАТИГА ШУКУР ҚИЛАЙЛИК\nNext Post:ГИЁҲВАНДЛИККА ҚАРШИ КУРАШАЙЛИК


15 Апрель 10:12\n«Якшанба оқшомидан бошлаб, ихтиёрий саёҳат қилиш тўғрисидаги тақиқ бекор қилинади. Ушбу тақиқ ўрнига, коронавирусга қарши тестларнинг мавжудлиги ва келишилган асосда карантин талабларига риоя қилинишини жуда қаттиқ назоратга киритади», - деди Бельгия Бош вазири Александр Де Кроо.\nАпрель ойининг охиридан Бельгия ҳукумати сартарошхоналар, гўзаллик салонлари ва дўконлари фаолиятига чекловларни олиб ташламоқчи ва 8 майдан кафе ва ресторанларнинг очилиши кутилмоқда.\nШвейцария ҳукумати, шунингдек, санитария чекловларини бекор қилишнинг янги босқичини эълон қилди. Кейинги ҳафтадан бошлаб конфедерация оммавий тадбирларни ўтказиши ва стадионлар, кинотеатрлар ва театрларда томошабинларни йиғиши мумкин. Бундан ташқари, ресторанлар кўча терасларини очишлари мумкин.\nШвейцария ҳукумати ўз баёнотида мамлакатда эпидемиологик вазият қийинлигича қолаётгани, шунинг учун карантин чоралари масаласи COVID-19ни даволайдиган шифохоналарнинг иш юкини ҳисобга олган ҳолда қайта кўриб чиқилиши мумкинлигини айтди.


18-19 октябрь кунлари Путин Ўзбекистонга ташриф буюради\n18-19 октябрь кунлари Путин Ўзбекистонга ташриф...\n28.09.2018 10:05 0 1257\nШу йилнинг 18-19 октябрь кунлари Путин Ўзбекистонга ташриф буюради, дея хабар беради «Podrobno.uz».\n18-19 октябрь кунлари Тошкент шаҳрида Ўзбекистон ва Россия раҳбарлари – Шавкат Мирзиёев ва Владимир Путиннинг учрашуви бўлиб ўтади. Расмий ташриф доирасида биринчи марта минтақалараро ҳамкорлик форуми ўтказилади.\nРоссия айни пайтда Ўзбекистоннинг етакчи савдо-иқтисодий ҳамкоридир. Ўзбекистонда ҳозир 960 дан зиёд Россия капитали иштирокидаги корхоналар фаолият юритмоқда. Савдо-саноат палатаси таҳминларига кўра, йил охиригача улар сони мингдан ошади. Россияда ҳам Ўзбекистоннинг 560дан зиёд корхонаси фаолият юритмоқда.\nЎзбекистон МДҲ давлатлари орасида Россия билан товар айирбошлаш бўйича тўртинчи ўринда туради. 2017 йил якунларига кўра, савдо айланмаси 3,6 миллиард долларни ташкил қилиб, 33,9 фоизга ўсган.\nШу йилнинг январь-февраль ойларида товар айирбошлаш 50,2 фоизга ошиб, 600 млн долларни ташкил этди. Россиядан Ўзбекистонга киритилган инвестициялар 8,6 миллиарддан ошган.


Lotinchada 7 октябр 2021, 21:47 Коронавирус Жаҳон\nФинляндия, Дания ва Швецияда 30 ёшгача бўлган эркакларни Moderna билан эмлаш тўхтатилди\nФинляндия 30 ёшгача бўлган эркакларни коронавирусга қарши эмлашда Moderna препаратини қўллашни тўхтатишга қарор қилди. Бу хақда Yle мамлакат соғлиқни сақлаш ва ижтимоий ривожланиш институти директори Мика Салминенга таяниб хабар бермоқда. Энди улар Pfizer билан эмланади. Moderna вакцинасининг биринчи дозасини олганлар ҳам Pfizer’нинг иккинчи дозасини олишади.\nФинляндия, Швеция, Норвегия ва Данияда ўтказилган тадқиқот шуни кўрсатдики, ўғил болалар ва ёш йигитларда Moderna Spikevaxдан фойдаланиш юрак мушагининг яллиғланиши бўлган миокардит ривожланиш эҳтимолини бироз оширади, деб таъкидламоқда Салминен. Унинг сўзларига кўра, аксарият ҳолларда миокардит бир неча кун давом этади ва белгиларсиз кечади. Бироқ, шунга қарамай, эҳтиёт чораси сифатида, расмийлар бу гуруҳни Moderna билан эмлашни тўхтатишга қарор қилишди, деб айтади у.\nДания расмийлари хавфсизлик нуқтаи назаридан 18 ёшгача бўлган ўсмирларни COVID-19'га қарши Moderna вакцинаси билан эмлашни тўхтатдилар, деб ёзади The Local. Дания ССВ бу қарор «эҳтиёт чораси сифатида» қабул қилинганини айтди. Associated Press’нинг хабарига кўра, Швеция ҳукумати 30 ёшгача бўлган аҳолини препаратнинг ён таъсири хавфи ортиши сабабли ундан фойдаланишни вақтинча тўхтатди.\nModerna Spikevax вакцинасининг ён таъсирларига миокардит ва перикардит ҳолатлари расман киритилган.\nЛатвиянинг соғлиқни сақлаш тизимида фавқулодда ҳолат эълон қилинди\nДавлат оператив тиббий комиссияси Латвиянинг соғлиқни сақлаш тизимида фавқулодда ҳолат эълон қилишга қарор қилди. Бу ҳақда Интерфакс республика соғлиқни сақлаш вазири Даниэль Павлютсга таяниб хабар бермоқда. Энди касалхоналар COVID-19 билан касалланганларга ҳам, бошқа оғир касалларга ҳам ёрдам бериш учун ўз ресурсларидан эркин фойдаланиш ҳуқуқига эга.\nПавлютснинг таъкидлашича, ҳозирги вазиятда тез ёрдам машиналари етишмовчилиги кузатилмаяпти, лекин муаммо шундаки, улар касалхоналарнинг қабул бўлимлари ёнида навбатда туришиб, бошқа ўткир ҳолатларда мурожаатларни қабул қила олмаяпти. COVID-19 билан касалланишнинг кўпайиши муносабати билан Латвия беморларни даволаш ва дала касалхонасини жойлаштириш учун халқаро ёрдам сўраши мумкин, деди вазир.\nПокистонда зилзила оқибатида 20 киши ҳалок бўлди\nПокистоннинг Балужистон вилоятида юз берган 5,8 магнитудали зилзила оқибатида камида 20 киши ҳалок бўлди, 200 дан ортиқ одам жароҳатланди. Зилзила маркази 10 км чуқурликда, Кветта шаҳридан тахминан 100 км узоқликда қайд этилган. 100 дан ортиқ уйлар қулаб тушган, аксарият бинолар, жумладан ҳукумат бинолари зарар кўрди. — Интерфакс.\nЯкшанба куни Уммон ва Эронга бостириб келган «Шоҳин» циклонининг қурбонлари сони 14 кишига етди. Уммонда, маълум қилинишича, 12 киши ҳалок бўлган. Эронда расмийлар илгари йўқолган бешта балиқчидан иккитасининг жасадини топганликларини айтишди. Иккала мамлакатда ҳам бир неча киши бедарак йўқолган ҳисобланади. — Associated Press.\nAфғонистонда тўйларда жонли ижродаги мусиқа тақиқланди\nМамлакатда «Толибон» томонидан тўй ўтказиш қоидалари белгиланди, улардан бири байрам пайтида жонли ижродаги мусиқанинг тақиқланашидир. Тегишли қарор яқинда тузилган исломий даъват, йўналиш, эзгулик амри ва номуносибликни тақиқлаш вазирлигининг махсус йиғилишида қабул қилинди. Бундан ташқари, ҳаракат никоҳ маросимини байрамона дастурхондан олдин ўтказишни тақиқлади, тадбир давомида эркаклар ва аёллар алоҳида хоналарда бўлишлари керак бўлади. — ТАСС (Afghanistan International).\nAфғонистоннинг Хост вилоятидаги масжидда содир бўлган портлаш оқибатида камида бир киши ҳалок бўлди, 14 киши яраланди.\nЖССТ безгакка қарши дунёдаги биринчи вакцинадан фойдаланишни бошлашни тавсия қилди\nЖаҳон соғлиқни сақлаш ташкилоти (ЖССТ) безгакка қарши дунёдаги биринчи вакцина — RTS,S'дан фойдаланишни маъқуллади. Бу, мутахассисларнинг фикрича, ҳар йили Aфрикадаги ўн минглаб болаларни қутқариб қолиши мумкин.\n«Фаолиятим бошида мен безгак касаллиги бўйича тадқиқотлар билан шуғулланардим ва бу қадимий ва даҳшатли касалликка қарши самарали вакцина пайдо бўладиган кунни интизорлик билан кутардим. Ва бугун ўша кун келди, бу тарихий кундир. Бугун ЖССТ безгакка қарши дунёдаги биринчи вакцинани кенг қўллашни тавсия қилади», — деди ЖССТ раҳбари Тедрос Гебрейесус. «Ушбу вакцинани безгакка қарши профилактика воситаларигага қўшимча сифатида ишлатиш ҳар йили ўн минглаб ёшларнинг ҳаётини сақлаб қолиши мумкин», дея қўшимча қилди у.\nЖССТ раҳбари вакцина «хавфсиз» эканлигини таъкидлади. Бироқ тахминан тўрт йил давом этган клиник синовларга кўра, вакцинанинг самарадорлиги чекланган: синов пайтида, Aфрикадаги болалар орасида препарат безгак инфекциясининг 39 фоиз ҳолатларини ва оғир шаклларининг 29 фоизининг олдини олган. — The Guardian.\nТанзаниялик ёзувчи Абдулразоқ Гурна адабиёт йўналишида 2021 йилги Нобель мукофотининг соҳиби бўлди. У «колониализм оқибатлари ва қочқинлар тақдирига муросасиз ва раҳмдиллик билан киришгани» учун тақдирланган.\nЭрон 2025 йилга бориб космосга одамни юборишни режалаштирмоқда. Мамлакат космик институти раҳбари Фатҳуллоҳ Омининг таъкидлашича, бу мамлакат «имижини» оширади. У, шунингдек, сўнгги йилларда Эрон бешта космик йўлдошни учирганини эслади. Омининг айтишича, космосга саёҳат қилиш учун дастлабки рўйхатдан ўтганлар ва ҳозирда керакли тайёргарликдан ўтаётганлар орасида учувчилик тажрибасига эга бўлган аёллар ҳам бор.\nКанадада федерал амалдорлар, полиция ва ҳарбий хизматчилар, темир йўл ва ҳаво транспортида саёҳат қилувчиларга COVID-19'га қарши мажбурий эмлаш жорий қилинди. Улар кейинги икки ой ичида вакцинациядан ўтишлари керак.\nПеру президенти Педро Кастильо чоршанба куни Гидо Бельидо ҳукуматини истеъфога чиқарди. Кастильонинг айтишича, бу қарор «бошқарувни ошириш» манфаати ва «ҳокимият ўртасидаги мувозанатни» сақлаш мақсадида қабул қилинган. Шунингдек, у мамлакат сиёсий кучларини давлат манфаатлари учун мафкуравий тафовутлардан воз кечишга чақирди. Шу билан бирга, ўша куни республиканинг янги ҳукумати тасдиқланиб, қасамёдга қилтирилди.


КУЮНМАНГ, АММО БЕПАРВО ҲАМ БЎЛМАНГ\nТиббиёт 23.10.2018 320\n- Яқинда қизим вирусли гепатит касаллигига чалинди. Унинг қайси тури эканини аниқлаш шифокорлар учун қийин кечди. Гепатитнинг нечта тури бор? Турларини унинг асорати ва белгиларига қараб билса бўладими?\nД.ҚУРБОНОВА, Қарши шаҳри\nУшбу саволга вилоят давлат санитария-эпидемиология назорати маркази эпидемиология бўлими мудири Б.БОБОЕВ жавоб беради:\n- Гепатит юқумли вирусли касаллик бўлиб, унинг бир нечта тури мавжуд. А гепатит вируси соғлом киши организмига оғиз орқали тушиб, нажас ва сийдик билан ажралиб чиқади. Шу боис, одатда у билан гигиена қоидаларига риоя қилмайдиган болалар оғрийди. У юқишидан бошлаб, 7-50 кун оралиғида тана сарғаяди. Инкубация даврининг охирида бадан сариқлашмагунча касаллик юқумли бўлади. Кўпинча тана ҳарорати ошиши, гриппга ўхшаш аломатлар билан кечади, ундан ташқари, пешоб тўқ рангга киради, нажаснинг эса, аксинча, ранги очлашади. Соғлом одам бемор ёки вирус ташувчи билан кўришганда, унинг буюмларидан фойдаланганда, шунингдек, сув, озиқ-овқат ва бошқалар орқали унга касаллик юқиши эҳтимоли бор. Санитария-гигиена қоидаларига риоя қилинмаганда, яъни овқатланишдан аввал, ҳожатхонага кириб чиқилгандан кейин қўллар совунлаб ювилмаганда, сабзавот ва мевалар ювилмай истеъмол қилинганда вирус ички аъзоларга тушади. Бу дарднинг яна бир номи “ифлос қўл касаллиги” дейилиши боиси шунда.\nГепатитнинг B тури жуда хавфли ҳисобланади. У “зардобли гепатит” деб ҳам аталади ва қондан ўтади. Даражаси турлича бўлиб, жигар циррозига олиб келиш хавфи мавжуд. Тиш чўткаси, стоматологик асбоблар, маникюр анжомлари, шприцлар касаллик ўтказувчилардир. Ундан ташқари, ҳомиладор онадан боласига, шунингдек, жинсий алоқа орқали ҳам ўтиши мумкин. Одатда, касаллик юққанидан бошлаб 50-180 кун ичида намоён бўлади. Тана ҳароратининг ошиши, бадан қақшаб оғриши, қайт қилиш ва кўнгил айниши унинг аломатларидир. Касалликнинг олдини олиш учун стерилланган асбоблардан, бир марталик шприцдан фойдаланиш керак. Гепатит B ни даволашда иммунитетни оширувчи дорилар, гормонал препаратлар ва антибиотиклар қўлланилади. Энг яхши профилактика воситаси бу - касалликка қарши эмлашдир.\nГепатитнинг С тури энг оғир шакли бўлиб, асосан, қон қуйиш орқали юқади. Айрим ҳолларда жинсий алоқа орқали ва оғироёқ аёлдан ҳомиласига ўтиши мумкин. Дунё миқёсида тахминан 500 миллион одам С гепатити вирусини ташувчи ҳисобланади. Касалликнинг инкубацион (яширин) даври 20-120 кун давом этади. Одатда инфекция билан зарарланган одамларнинг 25 фоизидагина сарғайиш ҳолатлари кузатилади. Кўпинча касаллик ҳеч қандай клиник белгиларсиз ўтади. Шу сабабли С гепатитига чалинган беморлар ўзларида хасталик белгиларини сезишмайди. Касалликнинг илк даврини ўтказиб юбориб, сурункали турга ўтганида шифокорга мурожаат қилишади. Кўпинча фуқаролар ишга, ўқишга кириш ёки чет элга чиқиш муносабати билан тиббий кўрикдан ўтишади. Қон таҳлилларини ўтказиш жараёнида уларда С гепатити вируси борлиги аниқланса, шундан кейингина шифокорга мурожаат қилишади. Шифокор қабулига келган беморларнинг 87 фоизи ҳеч қандай безовталикдан шикоят қилишмайди, 23 фоизигина ҳолсизлиги, иштаҳасизлиги, кўзининг оқи сарғайганидан нолишади. Қони таркибида билирубин ва ферментлар меъёридан ошиб кетган, УТТда жигарида ўзгаришлар кузатилган беморлар касалхонага даволаниш учун ётқизилади.\n1989 йилнинг охирида аниқланган С гепатит вируси замонавий тадқиқотлар натижасида энг маккор вирус ҳисобланади. У жуда ҳам ўзгарувчан бўлганлиги боис беморнинг иммун тизими С гепатит вирусига қарши ҳимоя воситаларини ишлаб чиқаришга улгурмайди. Шу сабабли бу касаллик, асосан, сурункали кечади ва инсон организмига узоқ йиллар давомида яширин ҳолатда зиён етказиб боради. Бундай беморлар даволаниб чиққанларидан кейин ҳам бир йилгача диспансер назоратида туришлари, парҳез қилишлари, оғир меҳнат қилмасликлари, йилда бир маротаба юқумли касалликлар шифокори кўригидан ўтиб туришлари зарур.\nГепатитнинг D тури вируси мустақил яшай олмайди, шунинг учун у гепатит B га қўшилган ҳолда жигарга зиён етказади. Гепатит D ҳам қон қуйиш натижасида юқади. Кам ҳолларда онадан ҳомилага ва жинсий алоқадан юқади. Унинг аломатлари гепатит B никига ўхшаш, асорати анча оғир бўлиши мумкин. Юққанидан сўнг бир ҳафтадан олти ойгача муддатда намоён бўлади.\nГепатитнинг Е тури гепатит А га ўхшаб кетади. Ифлосланган сув орқали юқади. Бу касаллик аксарият ҳолларда иссиқ об-ҳаволи мамлакатларда учрайди. Аломатлари ич кетиши, тана ҳароратининг озгина кўтарилиши ва умумий ҳолатнинг ёмонлашувидир. Гепатит А дан фарқли томони - ҳомиладор аёлнинг учинчи уч ойлигида вирус ўлимга олиб келиши мумкин. Касаллик 2-4 ҳафтада тузалади, лекин бошқа гепатит турларидан фарқли ўлароқ, нафақат жигарга, балки буйракка ҳам зиён етказади.\nТиббиётнинг истиқболи - касалликларни даволашда эмас, балки уларнинг олдини олишда. Бунинг энг самарали усули эса аҳолининг тиббий билимини янада ошириш, гигиена талабларига қатъий риоя қилинишига эришишдир.


Мақтааралда ўзбек аскарини қидириш давом этмоқда\n29 Июнь 16:33\nMAQTAARAL. Kazinform – Қозоғистоннинг Туркистон вилояти Мақтаарал туманида сув тошқинида бедарак йўқолган ўзбекистонлик аскарни қидириш ишлари давом этмоқда. 20 июнь куни бошланган қидирувда Туркистон вилояти ва Чимкентдан келган қутқарув гурухи аъзолари ва кинологлар иштирок этишди, улар 120 км масофани босиб ўтишди, дея хабар беради Kazinform мухбири.\nҚозоғистон ва Ўзбекистон маиший техника ишлаб чиқарадиган корхонани ишга туширади Ўзбекистонда 68 кишида коронавирус инфекцияси қайд этилди\nЧимкент фавқулодда вазиятлар бошқармасининг ички ва ташқи алоқалар гуруҳининг хабарига кўра, 1992 йилда туғилган Ўзбекистон Республикаси Миллий гвардиясининг ҳарбий хизматчисини қидириш «Женис» ва «Жанатурмис» қишлоқлари яқинидаги каналлар яқинида амалга оширилмоқда. Қидирувга Чимкент фавқулодда вазиятлар бошқармасининг 3 қутқарувчиси, 2 та кинолог ходими, 1 чегара хизмати ходими, Ўзбекистон Республикаси Фавқулодда вазиятлар вазирлигининг 3 қутқарувчиси жалб қилинган. Қидирув ер усти, сув юзаси ва сув ости усуллари орқали амалга оширилади.\n«Қидирув ишлари ҳозирда Жетайсай туманида давом этмоқда. Қутқарувчилар 27 июньдан Атақонис овулидан Атамекен овул округидаги Қоғали овулига моторли қайиқ ёрдамида боришган. Марказий каналда қидирув ишларини олиб бормоқда. Бу ерда қутқарувчилар 48 км масофани кўриб чиқишди. Бироқ, натижа йўқ. Қидирув-қутқарув ишлари давом этмоқда. Эслатиб ўтамиз, тошқин пайтида ўзбек аскари бедарак йўқолган. У қўшни мамлакатда топилмагач, Ўзбекистон Республикаси вакиллари уни Қозоғистоннинг Мақтаарал туманида қидиришда ёрдам сўрашган.


Андижонда аҳолига бепул товуқ, арзон уруғ тарқатиляпти\nБу кампания Ўзбекистон Бош вазири назорати остида аҳолини озиқ-овқат билан таъминлаш давлат дастури доирасида амалга оширилмоқда.\nАндижон вилоятидаги мутасадди ташкилотлардан олинган маълумотларга кўра, андижонликларга имтиёзли нархларда уруғ сотиш ҳамда бепул товуқ тарқатиш кампанияси Ўзбекистон Бош вазири Шавкат Мирзиёев 2011 йил октябр ойида ўтказган селектор йиғилишидан сўнг амалга оширилмоқда.\nИмтиёзли нархлардаги сабзовот уруғлари аҳолининг кенг қатламига таклиф қилинмоқда. Бепул товуқ эса кам таъминланган ва ночор оилаларга тарқатилмоқда.\nВилоятдаги мутасадди ташкилотлар раҳбарларидан олинган маълумотларга кўра, имтиёзли нархдаги сабзовот уруғларини сотиш кампанияси шу кунларда якунига етмоқда.\n- Андижон вилоят бўйича 28 та Дамас, 4 та Нексия ажратилган. Бош вазирнинг 2011 йил 24-25 октябр кунлари ўтказган йиғилишидаги топшириқ бўйича. Бош вазир ҳамма ҳокимларни чақириб, йиғилиш ўтказган эди. Январ ойида ҳам шунақа йиғилиш бўлган. Аҳоли томорқасидан унумли фойдаланиш бўйича бўлган эди, дейди Андижон вилоятидаги мутасадди ташкилотлардан бирининг раҳбари.\nУнга кўра вилоятдаги, асосан, 4 та банк — Агробанк, Ҳамкорбанк, Халқ банки ҳамда Микрокредитбанкларга аҳоли яшаш пунктлари бириктирилган.\nБанк ходимлари ва маҳалла қўмиталари фаолларидан иборат гуруҳлар қишлоқма-қишлоқ, маҳаллама-маҳалла юриб, аҳолига ўз томорқасида етиштириш учун сабзавот уруғлари ҳамда кўча бўйларига экиш учун узум кўчатларини арзон нархда сотмоқда.\nЖумладан, 33-35 дона карам кўчатининг нархи 1000 сўм, 1 килограм сабзи уруғининг нархи эса 20 минг сўмдир.\n- Масалан, 1 кило сабзи уруғи 20 минг сўм атрофида. Аҳоли граммлаб олаяпти. Агар шароити яхши бўлса, пулини ўзи тўлаб оляпти. Агар яхши бўлмаса, ночор бўлса бепул беряпмиз, дейди андижонлик мутасадди.\nЎзбекистон Вазирлар Маҳкамасининг топшириғи асосида аҳолини озиқ-овқат билан таъминлаш дастури ижросига бириктирилган Ҳамкорбанкнинг Андижон вилояти бўлими мутасаддисига кўра, ҳар бир банк ихтиёрига иккитадан Дамас автомобили ажратилган.\n- Бизнинг банкка ҳам иккита қишлоқ фуқаролар йиғини бириктирилган, иккита қишлоқ. Ходимларимиз 2 та Дамасда бориб, уруғларни тарқатиб келишяпти. Албатта, арзон, имтиёзли нархларда сотяпмиз уруғларни, - дейди Ҳамкорбанкнинг Андижон вилояти бўлимларидан бирида ишловчи ўзини таништирмаган ходим.\nМутасаддилардан олинган маълумотларга кўра, уруғ ва кўчатлар Андижон ҳамда Фарғона вилоятларида етиштирилган маҳаллий уруғлардир.\nБундан ташқари, Андижон вилоятида Бош вазир Шавкат Мирзиёев назорати остида амалга оширилаётган ушбу дастур доирасида аҳолига товуқ ҳам тарқатилмоқда.\nРасмий маълумотга кўра, бу кампания ҳозирча хайрия асосида амалга оширилмоқда.\n- Сўнгги 20 кун ичида биргина Жалолқудуқ тумани доирасида 50 та хонадонга 20 тадан товуқ тарқатдик. Товуқ кам таъминланган ва ночор оилаларга бепул тарқатилди. Яқин кунлар ичида яна 1000 та товуқ келади, - дейди Андижон вилоятидаги мутасадди ташкилотлардан бирининг ходими.\nУнга кўра, вилоят бўйлаб ночор оилаларга тарқатилаётган товуқлар чет давлатлардан биридан келтирилган. Аммо, айнан қайси давлат эканини бу мутасадди айтиб беролмади.\nМуҳими, бу вилоятда ҳам айни кампания мунтазам назорат остида амалга оширилмоқда.\nЯъни, Андижон вилоят ҳокимлиги қошида махсус мониторинг гуруҳи тузилган ва бу гуруҳ ойма-ой йиғилган ҳисоботни Тошкентга тақдим қилиб келмоқда.\nҲозир Ўзбекистон аҳолисини ўз томорқасидан унумли фойдаланиш ҳисобига озиқ-овқат билан таъминлаш кампанияси бутун республика бўйлаб кузатилмоқда.\nБунга қадар Бухоро ва Қашқадарё вилоятларида аҳоли томорқаларидаги шароитни ўрганиш ва унга кўра, экин экиш, парранда ёки чорва боқишни таклиф қилиш билан шуғулланаётган гуруҳлар тузилгани ҳақида Озодлик хабар берган эди.\nВилоят ва туман ҳокимликлари мутассадилари иштирокидаги гуруҳ масъуллари алоҳида дафтар тутиб, ҳар бир хонадон томорқасида мавжуд экин, мевали дарахт, парранда ва чорва сони ҳақидаги ҳисоботни тўғри Тошкентга жўнатаётганини сўзлаб берган эдилар.\nХусусан, Қашқадарё вилоятида ҳам худди Андижон вилоятидаги каби аҳолига кўпроқ экин-тикин экиш, жумладан, иссиқхоналар қуришни тавсия қилиш, Бухорода эса парранда ва чорва, жумладан, жўжа боқиш тавсия қилинаётган аниқланган эди.\nНорасмий манбаларда берилган хабарларга кўра, ҳар ойнинг охирги ҳафтасида ўтказиладиган селектор йиғилишларида Бош вазир бу кампания бўйича ҳисоботларни алоҳида суриштирмоқда.\nРеспублика бўйлаб йиғилган маълумотлар эса Ўзбекистонда аҳолини Озиқ-овқат билан таъминлаш бўйича бир неча йил муқаддам қабул қилинган ҳукумат қарори ижроси ўлароқ қайд этиб борилмоқда.


Тезкор! Венада даҳшатли қон тўкилди. Террор ҳужуми давом этмоқда (фото+видео) - EFFECT.UZ\nТезкор! Венада даҳшатли қон тўкилди. Террор ҳужуми давом этмоқда (фото+видео)\n. 02:07 | 03.11.2020\nAвстриянинг Вена шаҳрида номаълум шахс яҳудийлар синагогасига ҳужум қилишга уринган. Ҳуқуқни муҳофаза қилиш органлари ходимларининг сўзларига кўра, бинони қўриқлаётган полициячи жиддий жароҳат олган.\nШунингдек, бир киши ҳалок бўлгани ва бир нечта ярадорлар борлиги ҳақида хабарлар мавжуд. Маълум бўлишича, ҳужум қилган шахс воқеа жойидан қочиб кетишга улгурган.\nВоқеа жойига хавфсизликни таъминлаш учун қўшимча полиция ва махсус кучлар етиб келишгани айтилмоқда. Маҳаллий ОАВ ҳужум ресторан, синагога ва яхудийлар марказига бир вақтда уюштирилганини таъкидламоқда. Австрия полицияси бу теракт ҳужуми бўлиши мумкинлигини инкор этмаяпти.\nБу сўнгги бир неча кун ичида Венадаги иккинчи ҳужум ҳодисасидир. Ўтган дам олиш кунлари 50 га яқин исломчилар католик черковига ҳужум қилиб, ички безакни бутунлай йўқ қилишган эди.\nЎлдирилган террорчилардан бирининг фотосурати интернетда пайдо бўлди.\nАйни дамда маҳаллий полиция вакиллари ҳужумчилар тўлиқ зарарсизлантирилгани тўғрисидаги маълумотларни тасдиқлагани йўқ. Австрия ОАВ берган маълумотларга кўра, Венадаги отишмада етти киши ҳалок бўлган. Улар орасида битта полициячи ҳам бор. Шунингдек, тўрт киши жиддий жароҳат олган.\nАвстрия ОАВ тарқатган маълумотларга кўра, террорчилар воқеа жойига яқин бўлган ресторанларнинг бирида бир нечта шахсни гаровга олишган. Асирларнинг аниқ сони ҳозирча маълум эмас.\nИнтернетда Венадан олинган янги кадрлар пайдо бўлди. Тахминларга кўра, ҳужумчилардан бири қўлида Калашников автоматини тутган қора ниқобли одам бўлган.\nAвстрия Ички ишлар вазирлиги раҳбари шаҳардаги отишма террор ҳужуми эканлигини тасдиқлади. Отишмада бир неча киши ҳалок бўлган.\n“Бир полициячи яраланди. Венада отишма содир бўлганидан кейин битта террорчи ҳибсга олинган. Венадаги ҳужум шу дақиқаларда давом этмоқда”, дея қайд этган мамлакат ИИВ раҳбари.\n2 ноябрь: Ўзбекистонда 239 ҳолатда касаллик қайд этилди, 3 бемор вафот этди\nПайғамбаримиз Муҳаммад (С.А.В)нинг гўзалликлари ҳақида\nЎзбекистон – Жаҳон парламентлари аёл раҳбарларининг навбатдаги ХIV саммитига мезбонлик қилади


Ўғил уйлантириб, қиз узатиб...қутуламизми? » MUZAFFAR.UZ\nХалқимиз орзу-умидли. Фарзанд ўстириб унинг камолини кўрай дейди. Ўғли бор уй-жой қилади. Қизи бор сеп йиғади. Бу аждодлардан қолган бобомерос, момомерос қадрият. Замонлар ўзгарса-да, бу яхши ният шукурки ўзгармади. Бироқ бизни ташвишлантираётгани бугунги кунда ҳам бир битта мулла, уч сўм пул, бир калла қанд билан битиши мумкин бўлган масалаларга юзлаб кишилар , миллонлаб ақчалар, баъзан қатор қандолат маҳсулотлари фабрикалари ҳам камлик қиляпти. Аслида эса бундан ҳам оғриқли муаммоларимиз бор.\nУмр савдосидаги катта хатолар\nИнсонга оиладан бахт топиш тақдир қилинган. Одам боласи ёлғизликда саодат топа олмайди. Кишиларнинг оила қуришлари, жуфт бўлиб яшашлари учун ён-атрофидагиларнинг ҳам бевосита кўмаклари шарт. Бундай ёрдамчилар – совчилар деб аталган. Мен яшайдиган маҳаллада ёши улуғ шундай "касб”ли отахон ва онахонлар бўлгувчи эди. Уларнинг иши ўғил уйлантирмоқчи бўлган хонадон томонидан танланган қизникига бориб, қиз ва унинг яқинларининг рози-ризолигини олиш, умуман олганда, ҳар хил дунёқараш ва тартиб-қоидали оила кишилари ўртасида "дипломатик муносабатлар”ни аъло даражада уддалашдан иборат бўларди. Чунки улар бугунги совчиларимиздек борилаётган уйнинг данғиламалигига ёки ота-онанинг қандай лавозимда ишлаётганига қарашмас, икки томоннинг етти пуштини суриштириб бир-бирига қай даражада мослигига эътибор қаратишарди. Ота-оналар ҳам бой қизга уйланса ўғлимиз бир мансабни эгаллар, қарз кўтариб бўлса ҳам ўзига хос хонадонга қизимни узатсам келажакда кам–кўстсиз яшайди деган хом хаёлга бориб чумчуқдай қарға юриш қилишмасди. Балки шунинг учун ажримлар кам эди. Ўғил уйлантириб, қиз чиқарган эса фарзандини эгасига топширганидан хурсанд бўлиб ўтирарди.\nМалоҳат Мирзомуҳаммад қизи, 61 ёш: - Яқинда қўшнимиз қизини узатди. Эндигина коллежни тамомлаган навниҳолгина қиз эди. Афсуски, турмуши уч ойдаёқ бузилди. Куёв томон келинчакнинг очиқ-сочиқ кийинишини, уй юмушларини эплолмаслигини ажрашиш учун сабаб қилишса, келин томон куёвнинг ота-онаси, насл-насаби уларга номуносиблигини айтарди. Айб ошдамиди, мошдамиди ҳеч ким билолмадию, аммо бир оила бузилиб кетди. Агарда улар ўз вақтида икки томон бир-бирини мукаммал ўрганса, келин тушираётган хонадон келинликка танлаган қизини тўйдан аввал обдон суриштирганида, кийиниши, тарбияси ва феъл-атвори ҳақида яхшироқ билиб олганида, балки фарзандининг турмуши бузилмасди, биринчи бахтидан айрилмасди ва тўй харажатларига куйиб қолмасмиди. Қиз узатаётган хонадон ҳам, ўз ўрнида остонасига харидор бўлиб келган кишиларнинг насл-насаби, кимлиги, феъл–атвори ва туриш-турмуши ҳақида сўраб суриштирганида, қизи "эрдан чиқиб келган” деган номни кўтариб юрмасмиди...\nКўрилган: 1 310


Япониянинг жаҳонга машҳур Hitachi корпорацияси Ўзбекистонда ўз тақдимотини ўтказди\n15:44 / 19.05.2017\n2017 йил 16 майда Wyndham меҳмонхонасида Япониянинг дунёга машҳур Hitachi компаниясининг тадбири бўлиб ўтди. Мазкур тадбирда компаниянинг Ўзбекистон бозорига кириб келган премиум тоифали совутгичларининг тақдимоти ўтказилди.\nТақдимот маросимига юртимизнинг турли вилоятларидан кўплаб меҳмонлар, ташкилот ва фирма вакиллари ташриф буюришди.\nHitachi — бу молиявий-саноат корпорацияси бўлиб, унинг таркибига 1100дан ортиқ корхоналар киради. Умумий ишлаб чикарилган товар-маҳсулотларнинг 6 фоизи маиший уй-техникасидир. 2020 йилда корпорация ўзининг 110 йиллигини нишонлайди.\nТақдимотда Hitachi компаниясининг фаолияти, ишлаб чиқариш технологияси, Ўзбекистон бозорига олиб кирилган янги совутгичлар серияси ҳамда уларнинг таснифи ҳақида батафсил маълумотлар бериб ўтилди.\nШунингдек, компания вакиллари Ўзбекистонда бренд ва моделлар сонини ривожлантириш бўйича амалга ошириладиган режалар билан ташриф буюрган мехмонларни таништириб ўтишди.\nХиденори Зен, Hitachi компаниясининг Яқин Шарқ мамлакатларидаги савдоси бўйича директори:\n“Компания ўзининг барча мижозларига 100 фоиз сифатга жавоб берувчи энг сара маҳсулотларини тақдим этади. Бу бизнинг шиоримиздир. Маиший техникаларнинг сифати ва технологияси 100 йилдан ортиқ вақт давомида муваффақиятли ишлаши тажрибалар орқали синалган. Hitachi доимо инсонларнинг замонавий хоҳиш ва эҳтиёжларига жавоб бера оладиган маҳсулотларни яратади.\nБугунги тақдимотда эътиборингизга бежирим дизайнга эга совутгичлар серияни тақдим этамиз. Улар Ўзбекистоннинг иссиқ иқлим шароитига мослаб яратилган. Ўзбекистон бозорида яқин келажакда совутгичлардан ташқари, энг сара кир ювиш машиналари ва чангютгичларнинг ҳам тақдимотини ўтказиш режалаштирилган".\nТадбир сўнгида меҳмонлар янги совутгичлар билан яқиндан танишиб, уларнинг сифати, ташқи кўринишига холисона баҳо беришди. Барча меҳмонларга компаниянинг эсдалик совғалари топширилди ва кечки овқат вақтида ажойиб шоу-дастури тақдим этилди.\nМазкур бренднинг маҳсулотлари Ўзбекистон бозорида аввалдан мавжуд бўлиб, бироқ чекланган миқдорда бўлган.\nЭнди эса Ўзбекистонда расмий савдо ва мижозларга кафолатланган сервис хизматини кўрсатиш дастури мавжуд.\n“Hitachi” сузи япон тилидан таржима килинганда, “шафақ (тонг отмок)” маъносини билдиради. Бу суз, компаниянинг асосий фалсафасини акс эттиради: инсонлар ва жамиятга янги технологиялар орқали ёруглик, янгилик ва келажакни яратишдир.\nАйнан мана шу фалсафа ортидан Hitachi дунёдаги энг йирик корпорациялардан бирига айланишга муваффақ бўлди.


Хитойда 170 долларлик "iPhone қотили" намойиш қилинди » Ўзбекистон янгиликлари – Zamin.uz\n21-04-2016 | 15:52\nZAMIN.UZ / Технология / 21 Апрел 2016 года395\nХитойнинг LeEco компанияси Пекинда ўзининг Le 2 смартфонини намойиш қилди. Компаниянинг тасдиқлашича, смартфон ўзининг юқори техник кўрсаткичлари ва арзон нархи туфайли флагман смартфонларнинг "қотили"га айланади. Бу ҳақда "Kun.uz" хабар берди.Тақдимотдаги кўплаб томошабинлар тақдимот бошловчиси аудитория билан мулоқот давомида ўзини Apple компанияси асосчиси Стив Жобс каби тутганини пайқашган. Бошловчининг нафақат смартфон ҳақида маълумот бериш услуби, балки кийиниш услуби ҳам Жобсникига ўхшаш бўлган: у Жобс ўз маҳсулотларини тақдим қилганда одатда киядиган жинси шим ва қора свитерда бўлган.Телефон металл корпусдаги моноблок кўринишида бўлиб, 5,5 дюймли рамкасиз дисплейга эга. Смартфон яратувчисининг айтишича, смартфон юқори кўрсаткичларга эга арзон қурилма бўлади. Кўп жиҳатдан бу ғоя амалга ошган: смартфонда T880 график тезлаштиргичига эга 2,23 ГГц ли 10 ядроли Helio X20 процессори қўлланган. Телефон бу процессор қўлланган биринчи телефон бўлди.Смартфоннинг ички хотираси ҳажми 32 Гб ни, тезкор хотираси ҳажми эса 3 Гб ни ташкил қилади. Батареялар сиғими 3000 миллиампер бўлиб, тез қувватлаш функциясига эга: ишлаб чиқарувчининг таъкидлашича, смартфоннинг тўлиқ қувватланиши учун 5 дақиқа кифоя қилади. Смартфон, шунингдек, 16 МП ли, 0,09 сонияли автофокуслашли асосий ва 8 Мп ли олд камера билан жиҳозланган. Смартфон 4G+ ва VoLTE алоқа форматларини қўллаб-қувватлайди. Телефон Type C чиқишига эга. Қурилманинг оғирлиги 153 граммни ташкил қилиб, iPhone 6S Plus’га нисбатан 39 граммга енгилроқдир.Таъкидланишича, смартфон ишлаб чиқарувчи томонидан яратилган, рақамли мусиқани сифатни йўқотмаган ҳолда сиқиш учун мўлжалланган аудиокодекни қўллаб-қувватлайди. Қурилмада одатдаги 3,5 мм ли аудиоразъём бўлмаса-да, компания смартфонга Type C чиқишни қўллаб-қувватловчи рақамли қулоқчинларни таклиф қилди. Телефон Android Marshmallow 6.0.1. операцион тизимида ишлайди.Смартфоннинг нархи 1100 юанни (170 доллар) ташил қилади. LeEco’нинг таъкидлашича, смартфоннинг нархи таннархидан ҳам камроқни ташкил қилади, бироқ компаниянинг бизнес модели қўшимча хизматлар, биринчи навбатда интернет-телевидение, мусиқа ва бошқа контентни сотишдан олинадиган даромадга асосланган.


Дам олиш кунлари кўчада юрганлар ишдан бўшатилади — Рамзан Қодиров — Sof.uz\nЖАҲОН 6,185,935 2,754,682 371,413\n17.04 22:33 297 Жаҳон\n18, 19 апрель кунлари Чеченистонда қаттиқ тартибдаги карантин қоидалари амал қилади.\n«Шанба ва якшанба кунлари шифокорлар, коммунал хизмат, фавқулодда вазиятлар хизмати, йўл ишчилари ва тезкор штабдан махсус рухсатномаси бўлганлардан бошқа ҳеч ким кўчага чиқмаслигини буюраман. Шу кунларда, вазирликлар ва идоралар ходимларини ҳам уйда бўлишга чақираман. Агар мен рухсат бермаган давлат хизматчилари кўчада тўхтаб қолинса, улар дарҳол ишдан бўшатилади ”, - деди Қодиров.\nЧеченистон раҳбари илгари карантин қоидаларини бузувчиларни қишлоқ хўжалик ишларига юборишни таклиф қилган эди. "У уйда ўтирмайди ва кўчага чиқиб кетаверадими? Майли, у кун бўйи далада ишласин ва фойда келтирсин. Биз унга иш топамиз. Далаларда экин экиб ўстирсин», - деган эди у.\nЧеченистонда, шунингдек, комендантлик соати ҳам жорий қилинган.\nРамзан Қодиров Чеченистон Россия\n29.05 12:32 3781\n28.05 17:36 3015\n30.05 11:13 1996\n30.05 14:51 1885\n28.05 22:27 1510\nКеча, 19:16 440 Жаҳон\n29.05 15:31 85 Жаҳон\n29.05 15:03 190 Жаҳон\n28.05 10:38 1075 Жаҳон


“Ўзбекистонда давлат архивлари тизими ташкил топганлигининг 100 йиллиги” муносабати билан Тошкент шаҳар архив иши ҳудудий бошқармаси тизимида фаолият юритаётган ходимлар гуруҳи Учтепа тумани Бешқайрағоч кўчаси 18-хонадонда истиқомат қилувчи, уруш ва меҳнат фахрийси Худойберганов Комил ота хонадонига ташриф буюрдилар ҳамда улар холидан хабар олдилар. Шуниси қувонарлики, Худойберганов Комил ота жорий йилда муборак 100 ёшни қаршиладилар.\nТашриф давомида Худойберганов Комил ота ўзининг машаққатли ҳамда барчамиз учун ибрат бўла оладиган умр йўли ҳақида сўзлаб берди. Шу билан биргаликда, Улуғ ватан уруши йилларида Ленинград, Сталинград, Рига ва Таллин шаҳарларида бўлиб ўтган жангларда мардонавор хизмат қилганликлари ҳамда инсониятни фашизм балосидан халос этишга қўшган ҳиссасини фахр билан эсга олди. Урушдан сўнг Худойберганов Комил ота узоқ йиллар давомида Тошкент шаҳрида жойлашган Республика мусиқа интернатида ҳайдовчи бўлиб хизмат қилади. Комил ота умри давомида 20 дан ортиқ медал ва орденлар билан тақдирланганлар.\nТашриф сўнгида, Худойберганов Комил ота шундай тинч ва осойишта замонга шукроналар келтирар экан, Она ватанимизга янги-янги ривожланиш ва тараққиёт йўлини тилаб дуо қилдилар.


ЕИ махсус вакили: Ўзбекистон Афғонистонга гуманитар ёрдам етказиб беришда иштирок этиши мумкин\n27 Август 2021 10:45\nTASHKENT. Kazinform - Ўзбекистоннинг транспорт канали Афғонистонга гуманитар ёрдам етказиб беришга жалб қилиниши мумкин. Бу ҳақда Европа Иттифоқининг Марказий Осиё бўйича махсус вакили Тери Хакала Ўзбекистонда бўлганида журналистларга айтиб берди, деб хабар беради Kazinform мухбири.\nСиёсатчи Афғонистон билан чегарадош Ўзбекистоннинг Сурхондарё вилоятидаги юк марказига ташриф буюрди, бу ерда афғон халқига гуманитар ёрдам кўрсатиш учун катта омбор ташкил этилиши кутилмоқда.\n«Европа Иттифоқи Афғонистонга инсонпарварлик ёрдамини тўхтатмайди. Биз дори -дармонлар, озиқ-овқат билан ўта жиддий вазият бўлишини тушунамиз, лекин имконият қабул қилувчи томонга боғлиқ. Афғонистонга гуманитар ёрдам етказиб бериш учун Ўзбекистоннинг транспорт каналидан фойдаланиш мумкин «, - деди Тери Хакала.\nЭслатиб ўтамиз, Афғонистондаги вазиятнинг кескинлашуви фонида Ўзбекистон Германия, Россия, АҚШ, Швейцария, Австрия, Дания, Польша, Венгрия, Словакия ва Қозоғистон аэропортлари инфратузилмасидан фойдаланиш учун транзит хизматларини кўрсатади. Ўтган бир неча кун ичида Ўзбекистон ҳудуди орқали Афғонистондан 2000 дан ортиқ хорижий давлат фуқаролари эвакуация қилинди.


30.04.20 14:55\tmsk\nҚоҳир Расулзода . President.kg сайти фотосурати\nТожикистонда одамларнинг COVID-19 вирусига чалинганлик ҳолати илк бор қайд этилди. Бу маълумот коронавирус инфекцияси олдини олиш республика штабининг тезкор мажлисида эълон қилинди. Мажлис республика Бош вазири Қоҳир Расулзода раислигида ўтди, деб хабар беради «Ховар» ахборот агентлиги.\nРасмий маълумотга кўра, бугунги кунда Хўжандда ўн киши ва Душанбеда беш кишида коронавирус борлиги аниқланган. Республика шифохоналарида 2000 дан ортиқ одамлар касаллик аломатлари билан назорат остига олинган.\nШтаб мажлисида аҳолининг мажбурий тарзда ҳимоя ниқоби тақиб юриши бўйича қарор қабул қилинган. Тожикистон олий таълим муассасаларининг 1-3 курс талабалари 4 майдан таътилга чиқадилар. Битирувчилар учун Давлат имтиҳони 15 майга белгиланган.\nТожикистон бугунга қадар коронавирус борлигини расман тан олмаган саноқли мамлакатлар қаторида эди. Шунга қарамасдан апрель ойида республикада пневмония билан касалланган одамларнинг сони ортгани кузатилади. Ҳукумат бу воқеликни ноқолай об-ҳаво шароити билан боғлиқ мавсумий ҳолат дея изоҳлаганди.


“Jizzax Organic”да журналистлар учун пресс-тур ташкил этилди » Зомин туман ҳокимлиги расмий сайти\nЗомин туман ҳокимлиги » Янгиликлар » “Jizzax Organic”да журналистлар учун пресс-тур ташкил этилди\n“Jizzax Organic”да журналистлар учун пресс-тур ташкил этилди\nКуни кеча – Зомин туманида жойлашган “Jizzax Organic” чорвачилик кластерида журналистлар учун пресс-тур ташкил этилди.\nДастлаб, журналистлар учун клестер раҳбарияти ҳамда вилоят ҳокими ўринбосари А.Ахмеджанов томонидан лойиҳа бўйича умумий маълумотлар бериб ўтилди ҳамда лойиҳага оид саволларга жавоб берилди.\nШундан сўнг, журналистларга ҳудуд бўйлаб экскурсия ташкил этилди. Экскурсияни кластернинг бош чорвадор Родни Дж. Гилфорд олиб борди.\n- Сигирлар тўғри боқилганида уларнинг кам ухлаши ва кўп сут бериши илмий жиҳатдан исботланган. Ёруғ куннинг энг узоқ давомийлиги 16 соатни ташкил этади. Қишда ёритишнинг зарурий даражаси инновацион ёруғлик асбоблари ёрдамида амалга оширилади. Шунингдек, молларнинг иштаҳаси яхши бўлиши учун бинода маълум температура режимини сақлаб туриш зарур, чунки худди совуқ ҳаво каби, иссиқ ҳаво ҳам соғиб олинадиган сут миқдори пасайишига олиб келади. Сигирлар боқиладиган молхонада температура 10°С дан пасайиб кетмаслиги ва 32 °С дан ошиб кетмаслиги керак, – деди кластер Бош чорвадори Родни Дж. Гилфорд.\nБугунги кунда “Jizzax Orgnic”нинг гўшт учун мўлжалланган подалари деярли 5 минг бошга яқин Ангус ва Герефорд зотларидан иборат. Бу орқали кластер Ўзбекистонда мармар гўшт ишлаб чиқаришнинг биринчи босқичини йўлга қўяди. Бир йил олдин келтирилган 590 бош Ангус зоти сигирлари бугунги кунга келиб 220 бош бузоқдан иборат авлод берган. Қўшимча тарзда жорий йилнинг октябрь ойида кластерга Россия ва АҚШдан яна 4 минг бош ғунажин келтирилди. Сигирлар зарур эмлашлар, ультратовушли текширувдан ўтказилган ва қишки катта молхоналарда боғланмасдан боқилмоқда.\nСафар давомида сутчилик йўналиши бўйича ҳам кластер ўзининг амалий ишларини намойиш этди. Хусусан, 2022 йилда ташкилот Европадан кунига 30 литргача сут бера оладиган Голштин-фриз зотига мансуб сигирларни импорт қилади ва бу орқали ўзининг юқори даражада ўзлаштирилиши ва аллергик реакциялар хавфининг пастлиги билан ажралиб турадиган А2 сутининг илк ишлаб чиқарувчиларидан бири бўлади ҳамда сут ишлаб чиқариш унумдорлиги йилига 35 минг тоннагача етказилади.\nЖурналистлар экскурсия давомида кластернинг экин майдонлари бўйича лойиҳалари билан ҳам танишдилар. Бугунги кунда “Jizzax Organic” бириктирилган ер майдонлари асосан ёмғирлатиб суғориш технологияси билан жиҳозланмоқда. Барчамизга маълумки, ёмғирлатиб суғориш қурилмалари сув сарфини камайтиради ва маҳсулот таннархига бевосита таъсир қилади.\n- Биз охирги 30 йил мобайнида фойдаланилмаган ерларнинг унумдорлигини тиклаш бўйича доимий иш олиб борамиз. Бунинг учун органик ўғитлар, алмашлаб экиш ва немисларнинг илғор қишлоқ хўжалик техникаси қўлланилади. Бу йилда кластеримиз 1,5 минг гектар ерни алмашлаб экишга қайтарди, кейинги йилда яна 4,5 минг гектар ер қайтарилади. Подани мувозанатлаштирилган озуқа билан таъминлаш учун далаларга 5 хил экин: буғдой, арпа, маккажўхори, беда ва яйлов ўтлари экилади. ернинг бонитетини ошириш учун улар мош, соя ва кунгабоқар билан алмашлаб экилади, – деди “Jizzax Organic” кластери Бош агрономи Р.Асанов.\nКластерда доннинг мазасини яхшилаш ва озуқалик қийматини ошириш учун унга экструдерларда ишлов берилади (босим ва юқори температура остида майдаланади). Ҳозир кластер мутахассислари буғ тегирмони ва гидропоника (донни тупроқсиз ўстириш) цехларини ишга тушириш устида ишламоқдалар. Бу озуқанинг ўзлаштирилишини 40% дан 98% гача оширади.\n“Jizzax Organic” кластерининг яна бир катта лойҳиса бу – ҳидсиз, парқез қўй гўшти етиштиришдир. 2020 йил ноябрда миллий кластер томонидан Ўзбекистонга Австралиядан Дорпер қўй зотининг 2,100 бош қўчқор ва қўйларини олиб келинди. Дорпер – Жонубий Африка қўй зоти ҳисобланади. Жанубий Африкада йил фасллари алмашинуви йўқлиги боис, улар бизнинг иқлимга мослашиши қийин кечиши ҳисобга олиниб, бир неча авлоди Австралияда яшаган злари келтирилган. Шу туфайли улар шамол, иссиқ ва температура ўзгаришларига ўрганган. Айтиш мумкинки, ушбу қўй зотларини парваришлаш осон, жунини олиш шарт эмас ва ўсимликларнинг 400 дан ортиқ турини ейди, бу эса уларни боқиш ҳаражатларини камайтиради ва якуний маҳсулотни арзонлаштиради. Бундан ташқари, бу зотга мансуб қўйлар 70 % ҳолларда иккинчи туғишида иккитадан қўзи туғади. Қўчқорларнинг кунлик вазн орттириши 700 граммгача етади, гўштининг эса ўзига хос ҳиди бўлмайди.\nХулоса қилиб айтганда, журналистлар энг яхши жаҳон тажрибаси, илғор технологиялар ва замонавий илмий билимлар базасини бирлаштирган “Jizzax Organic” қишлоқ хўжалиги кластери билан яыиндан танишиш имкониятига эга бўлдилар.\nМаълумот ўрнида, “Jizzax Organic” МЧЖ Вазирлар Маҳкамасининг 2019 йил 23 июлдаги қарорига мувофиқ, Ўзбекистон Реслубликаси Президенти томонидан 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини амалга оширишда белгиланган вазифаларни бажариш доирасида ташкил этилган. Корхонанинг фаолияти Ўзбекистоннинг қишлоқ хўжалиги секторини ривожлантиришга йўналтирилган. Кластер чорвачилик, ўсимликшунослик ва селекция-генетик ишлари билан ҳам шуғулланади. Жиззах қишлоқ хўжалиги кластерининг умумий сармояси микдори 150 млн. АҚШ долларини ташкил этади.\nАҳоли бандлиги фаровонлик омили